Euskal galeria bakarra ARCOn - bizkaie.biz\nEuskal galeria bakarra ARCOn\nBizkaie! 2018-02-21 09:48 Kulturea\nARCO, Madrilgo arte-azoka entzutetsuan Carreras Múgica bilbotarrak parte hartuko dau.\nAzokearen aurreko edizino bateko ikuspegia (argazkia: Ifema) | Ikusi handiago | Argazki originala\nUrtero legez, euskal arteak lekua izango dau artearen munduko topaleku garrantzitsuenetakoa dan ARCO azokan, Madrilen. Dana dala, aurten euskal galeria bakarrak parte hartuko dau, Bilboko Carreras Múgicak hain zuzen.\nEuskal artearen bildumetako artelan esanguratsuak eroan ditue Madrilera Carreras Múgicakoek. Batetik, Eduardo Chillidaren 1950eko hamarkadako obra baliotsu batzuk ipini ditue euren erakusmahaian. Bestetik, Itziar Okariz, Pello Irazu, June Crespo, Jon Mikel Euba, Erlea Maneros, Raul Dominguez eta beste batzuen artelan barriagoak be eroan ditue Madrilera. Beraz, hainbat belaunalditako artisten obrak izango dira ikusgai.\nGaurtik domekara bitartean egingo dabe ARCO arte garaikidearen azokea, eta 29 herrialdetako 208 galeria egongo dira bertan. Gaur egungo artearen jokera barrienak ezagutzeko eta artearen arloko profesionalen arteko hartu-emonak estutzeko hitzordu garrantzitsua da ARCO. Han batzen dira galeristak, komisarioak, artistak eta arloko profesionalak.\nMundu guztiko ordezkaritza horren barruan, euskal arteak eta galeriek beti izan dabe lekua. Dana dala, krisi ekonomikoaren eraginez, azken urteetan nabarmen apaldu da ARCOra joaten diran euskal galerien kopurua. Izan be, nazinoarteko merkaduan euren burua kokatzeko hitzordua da Madrilgoa, baina ahalegin ekonomiko handia be bada han egotea. Orain dala urte gitxi, dozena erdi galeria inguru joaten ziran Madrilera eta aurten Carreras Múgica izango da ordezkari bakarra.\nDana dala, euskal sortzaileen lanak kanpoko beste galeria batzuen erakusmahaietan be ikusi ahal izango dira.\nBeste alde batetik, ARCOren aurtengo edizinoa polemika eta guzti hasi da. Santiago Sierra artisteak preso politikoen inguruan egindako obrea erakusketatik kentzea erabagi dau haren galeristeak, azokako antolatzaileek holan eskatuta. Arrazoi politikoakaitik Espainian preso dagozan personen erretratuak agiri dira obran, tartean Altsasuko gazteenak eta politikari katalan batzuenak.


Scrophulariaceae - Wikipedia, entziklopedia askea.\nDikotiledoneoen klaseko zenbait landare belarkara edo zuhaixkaz esaten da. Lore zigomorfikoak eta kapsula- edo baia-motako fruituak dituzte. Kuku-prakak, apo-belarra, belarbeltza eta abar hartzen dituen Scrophulariaceae familia osatzen dute\nEskrofulariazeoak (Scrophulariaceae) Magnoliopsida klaseko landare loredunen familia bat da. Genero asko ditu, 275 inguru, eta 5.000 espezie inguru. Dena den, filogenia molekularrak erakutsi du sailkapen tradizional hori aski polifiletikoa dela. Horregatik, genero asko beste familia batzuetara eraman dira azken sailkapenetan.\nOso banaketa kosmopolita dute, baina ugariagoak dira eskualde epeletan eta mendi tropikaletan. Interes ekonomikoa dute, batzuk sendabelar gisa ([Leptandra, Scrophularia, Verbascum) eta beste batzuk landare apaingarri gisa erabiltzen direlako (Antirrhinum). Familiaren izena Scrophularia L. generotik eratorri da.\nAntirrhinum majus landare apaingarria\nKanpoan utzitako generoakAldatu\nGenero hauek, tradizionalki Scrophulariaceae familian sartuta zeudenak, beste familia batzuetara eraman dira sailkapen taxonomiko berrian:\nAzken aldaketa 14 urtarrila 2021(e)an, 15:09(e)tan\nOrriaren azken aldaketa: 14 urtarrila 2021, 15:09.


15 « ekaina « 2017 « Prentsa oharrak\nKategoriak: Deialdiak — Komunikazio Zerbitzua / Servicio de Comunicación — 15 ekaina 2017 17:00\n2017ko Andre Maria Zuriaren Jaietako Txupinazoa jaurtitzeko arduradun Eva García Saenz de Urturi aurkeztea\nParte hartzaileak. Vitoria-Gasteizko alkate Gorka Urtaran; eta Eva García Saenz de Urturi, El silencio de la ciudad blanca eta Los ritos del agua eleberrien egile\nEguna. Ostirala, ekainak 16\nUdalak barne hausnarketa-prozesuari ekingo dio, energia eredua aldatu eta eraginkortasun eta aurrezpen ratioak hobetzeko\n2015eko ekitaldiko datuetan oinarrituz IGIk egin duen azterlan baten arabera, urteko kontsumoa 18 milioi eurokoa da\nAldundiak finantzatuko ditu Gasteizen lurralde historikoa ikusgai egiten laguntzeko inbertsioak\nRamiro González diputatu nagusiak eta Gorka Urtaran alkateak gaur goizean izenpetu dute hitzarmena, zeinaren bidez 2.500.000 euro sartuko diren udalaren kutxetan.\nRamiro González Arabako diputatu nagusiak eta Gorka Urtaran Gasteizko alkateak gaur goizean izenpetu dute Arabako Lurralde Historikoaren ikusgaitasuna Gasteizen handitzen lagunduko duten hainbat inbertsio finantzatzeko hitzarmena. Era horretan, Arabako Foru Aldundiak bi milioi euro eta erdiko ekarpena egingo du udalaren kutxetara, udalak berak bultza ditzan lurraldean eragina duten udal azpiegiturak eta inbertsioak.\n“Aldundian uste dugu beharrezkoa dela ahalegina egitea hiriburutik kanpoko arabarrek Gasteizekin identifikazio handiagoa izateko, distantziak laburtzeko eta lurraldearen garapena hirian bertan bilatzeko”, adierazi du diputatu nagusiak. “Horrez gainera, badakigu udalak Araba osoarentzat oso interesgarriak eta, batzuetan, beharrezkoak diren zerbitzuak ematen dituela eta horrengatik lan egin nahi dugu prestazio horiek bultzatzeko eta ahalik eta biztanle gehienengana helarazteko”.\nHorrela, hitzarmenak balio izango du Gasteiztik kanpoan bizi diren arabarrak ere ohiko erabiltzaile dituzten kultura, kirol eta aisia zerbitzu publikoak berresteko, baina, baita ere, arabar guztien zerbitzura dauden eta udalak bere aurrekontuaren barruan jaso ohi dituen hezkuntza, osasun eta garraio azpiegiturak.\nHala ere, gastu horiek finantzatzeko lankidetza ez da hitzarmenaren helburu bakarra, orobat bideratzen baita Arabako hiriburuan lurralde historikoaren agergarri izango diren zenbait azpiegitura bultzatzera, hala nola Bost Enparantza, Emakumeen Etxea edo Gasteiz Antzokia, besteak beste.\nGorka Urtaran Gasteizko alkateak esker ona agertu du Aldundiak emandako laguntzarengatik. “Erakundeen arteko lankidetzak, dagoeneko bikaina izanik, beste urrats bat emango du eta garrantzizko proiektuen baterako finantzaketan gauzatuko da. Horiek ahalbideratuko dute hiri hau hobetzea eta ongizate eta bizitza kalitate handiagoa eskaintzea, bertan bizi diren pertsonei nahiz lurraldeko beste herrietatik etortzen direnei, osasun, hezkuntza, ekonomia edo aisia arrazoiengatik”, adierazi du.\nUztailaren 3tik 18ra arte 12 ikuskizunez gozatu ahalko dute haurrek eta familiek\nUztailaren 3tik 18ra arte, haurrek eta familiek kale animazioko 12 ikuskizunez gozatu ahalko dute Dibertikaleren XVI. edizioaren barruan, gizarte etxeen inguruko kale eta plazetan.\nKultura, Hezkuntza eta Kirol zinegotzi Estíbaliz Cantok aurkeztu du programa prentsaurrekoan. Haren hitzetan, helburua da “ haurrek eta, oro har, familiek kale-animazioko askotariko ikuskizunez gozatzea, eta bide batez entretenimendu, dibertsio eta partaidetza giroa sortzea uda garaia aprobetxatuz”.\nSaio guztiak 19:30ean hasiko dira. Kalea girotzeko 12 ikuskizun eskainiko dira: zirkua, malabareak, umorea, pailazoak, akrobaziak eta dantza bertikala. Horietako bi gaztelaniaz izango dira, bat euskaraz, bat euskaraz eta ingelesez, eta zortzi hitzik gabeak.\nKonpainietako bat Gasteizkoa da, beste sei Euskadiko beste leku batzuetakoak, eta gainerako bostak Burgos (2), Bartzelona, Santander eta Sevillatik etorriko dira.\n“Iazko edizioan ia 4.500 pertsonak hartu zuten parte programatutako ikuskizunetan, aurreko urtean baino mila gehiagok. Gorantz goaz, eta edizio honetan publiko fidelaren itxaropenak betetzea espero dugu”, amaitu du Cantok.\nEnpleguaren eta Garapen Ekonomiko Iraunkorraren zinegotzi Nerea Melgosa panelista izango da turismo-helmuga iraunkorretako gobernantza eta antolakuntza berrikuntzari buruzko mahai-inguruan\nUnescok eta Turismoaren Mundu Erakundeak sustatu dute topaketa, Turismo Iraunkorraren Munduko Urtea dela eta, turismo-helmuga iraunkor gisa hazi nahi duten lekuentzat —Gasteiz, horien artean— bide-orria ezartzeko xedez; izan ere, horien asmoa ingurumena, gizartea, kultura eta ekonomia kontuan hartzen dituzten irizpideak etengabe aplikatzea da.\nLarunbatean dibertsitate funtzionala duten pertsonen eskutik hiriaren erdialdean ibiltzeko gonbita egin du Udalak\n“Janeren ibilaldiak” ekintzak hiriguneak dituen irisgarritasun arazoez eta horien irtenbideez sentsibilizatu nahi ditu herritarrak\nIbilaldia 11:00etan abiatuko da Katedral Berritik (Prado kalea)\nLarunbatean elkarteen eta dibertsitate funtzionala duten pertsonen eskutik hiriaren erdialdeko hainbat lekutatik ibiltzeko gonbita egin du Udalak, Bizikidetza eta Aniztasun Zerbitzuak antolatzen duen “Janeren ibilaldiak” ekintzaren bidez. Arabako Gorrak, Eginaren Eginez, ATECE, ASPACE, Har Eman, AEMAR, ONCE, Itxaropena, Talur eta Begisare elkarteek parte hartuko dute.\n“Elkarrekin bizitzen ikasi” programari buruzko argibide gehiago\nUdal Bandak aire zabaleko kontzertuen barruko formatu berria aurkeztuko du ostiralean, San Martinen\nBihar, ostirala, hilak 16, Udal Musika Bandak “Aire Zabaleko Musika” zikloaren barruko formatu berria estreinatuko du San Martinen: haurrei bereziki zuzendutako kontzertua, Unai Sáezek dinamizatua.\nAurten, ordea, Udal Bandak beste urrats bat egin nahi izan du, musika publiko gazteenarengana ere hurbilduz. Ikasturtean zehar, Bandak Udaleko Hezkuntza Sailak hiriko ikastetxeei begira antolatzen duen “Musika Adierazpena” programan parte hartzen du, eta horren barruan zazpi programa ezberdin jotzen ditu Lehen Hezkuntzako 4. mailatik hasi eta DBH eta DBHOra arteko ikasleentzat, eta Principal antzokiak antolatzen duen “Familientzako musika” zikloan ere jotzen du.\nBeraz, ostiralean, ekainak 16, estreinatuko da ikuskizuna, 20:00etan, San Martin auzoko Aurelio Vera-Fajardo Margolariaren kalean, eta uztailaren 16an (igandea), berriro eskainiko da, Zabalgana auzoko Bastida kalean, 13:00etan. Bi kontzertuak Gasteizko Udal Musika Bandaren “Aire Zabaleko Musika” zikloaren barruan sartuta daude.\nHaurrei bereziki zuzendutako kontzertua izango da, eta Unai Sáezek (“Imaginaciones Nai”) dinamizatuko du. Umeekiko harremana euskaraz izango da, baina Bandak azpimarratu du publiko oro ongietorria izango dela, musikak edozein muga gainditzen baitu, nahikoa baita zuzeneko musikaz gozatzeko gogoa.\nMusikari laguntzeko, hainbat elementu baliatuko dira saio atsegina eta dibertigarria osatzeko: filmetako animaliak, irudizko musika tresnak, marrazki bizidunetako pertsonaiak, trenak, malabareak, dantzak, etab.\nGasteizko Udaleko Hezkuntza Zerbitzuak —Estíbaliz Canto zinegotziak zuzentzen du— eskaintzen dituen ibilbide historiko-artistikoek heziketarako espazio bihurtu dute hiria 12.866 ikasle eta helduen taldeentzat.\nKultura, Hezkuntza eta Kirol Arloko arduradunaren hitzetan, “Gasteiz Hiri Hezitzailea izateak, besteak beste, hezkuntza eskolaz haratago joatea esan nahi du, bai garatzen den denborari, bai espazioari dagokienez”.\nCantok azaldu duenez, Hezkuntza Zerbitzuaren ibilbide historiko-artistikoen programak “horretan laguntzen du, ikasleei zein helduen taldeei ibilbide didaktikoak eskaintzen baitzaizkie hiriko hainbat baliabide eta zerbitzu ezagut ditzaten, besteak beste, udaletxea, Alde Zaharra, Zabalgunea, San Pedro, Santa Maria katedrala, Udal Artxiboa eta Arabako Lurralde Historikoko Artxiboa; hartara, kultura-ondarea tresna pedagogikoa bihurtzen da, gaitasun sozial eta zibikoa lantzeko”.\n2016-2017 ikasturtean, 1.182 helduk eta 80 ikastetxetako 11.682 ikaslek hartu dute parte ibilbideetan. Garai historiko jakin baten ezaugarriak eta gaurko hirian izan duten eragina ezagutzeko aukera ematen dute ibilbideek, eta kultura ondasunei balio sinbolikoa ematen, ondare bihurturik. “Izan ere, ondarea, historia eta kulturarekin batera, ezinbestekoa da nork bere burua, bere taldea eta bizi den mundua ulertzeko, eta gizarte kohesioa eta elkarrekiko begirunea sustatzen ditu”, amaitu du Cantok.\nInformazio gehiago: Ibilbide historiko-artistikoak


Desagertuen lorratzaren bila | Mundua | Berria\nAzken 60 urteetan 100.000 desagertze salatu dituzte Kolonbian. Horietatik gehienak 1990eko hamarkadan egin zituzten, paramilitarrek eta segurtasun indarrek. Baina gaur egun oraindik senideek ez dakite non dauden edo zer gertatu zitzaien bahitutakoei, eta ikertzen hasi direnetako askok erbestera joan behar izan dute mehatxuengatik.\nKolonbiako Egiaren Batzordeko bi kide gorpu bat hobitik ateratzen. AITOR TXABARRI Tamaina handiagoan ikusi\n2021eko urriak 22 - Bogota\nN ire amaren atxiloketaren berri eman zuen prentsak, eta, ondorioz, aske utzi zuten, ezin baitzuten une horretan desagerrarazi. Kartzelatik atera zenetik, Polizia bere atzetik ibili zen. 1987an Bogotara etortzeko deitu nion. Etorri egin zen, eta nire lehen jaunartzea egin nuen egunean eraman zuten. Zibil jantzitako bederatzi gizonek bahitu zuten nire etxe aurrean», azaldu du Erik Bautistak. Kolonbian azken urteetan izandako milaka desagertzeetako baten biktima izan zen haren ama.\nKolonbian indarrez desagertutako 100.000 pertsona baino gehiago erregistratu dituzte 1962. urtetik hona. Horietatik 237 kasutan bakarrik eman dute auzitegiek sententziaren bat, eta azken horietatik batzuetan bakarrik izan da erantzulearen aurkako kondenaren bat. «Datu horiek iradokitzen dute demokrazia zaurgarri batean bizi garela. Ez dugu ahaztu behar Hego Konoko diktaduretan 30.000 pertsona desagertu zirela, eta, hemen, demokrazian gutxienez lau aldiz gehiago», adierazi du Erik Arellanak, Desapariciones Forzadas gobernuz kanpoko erakundeko kideak.\nKolonbiako zenbait eremutan, salatutako kasu bakoitzeko beste bi pertsona desagerrarazten dituzte. Kopuru horiek handiagoak dira paramilitarren edo narkotrafikoan aritzen diren taldeen kontrolpean dauden eremuetan: sei desagertze gehiago salatutako kasu bakoitzeko. Hala ere, 1962tik hona desagertu diren pertsonen kopuruak ez dira zehatzak, pertsona asko beldur dira beren lagun, senideen... desagertzeak salatzeko, horrek ondorio latzak ekar ditzakeelako haientzat edo haien familientzat.\nKolonbian, 1970eko hamarkadakoak dira behartutako lehen desagertzeen datuak, nahiz eta halako kasuen lehen lekukotzak 1903koak izan. Baina 1970eko hamarkadatik aurrera desagertzeak sistematikoak bilakatu ziren, eta militarrak izan ohi ziren gehienetan horien erantzule. Kolonbian salatutako lehen kasuak oposizioko politikarienak izan ziren, garai hartako gerrilla taldeekin edo gizarte erakundeekin loturiko jendea.\n1980ko hamarkadan desagertze kolektiboak hasi ziren. Lehenengo kasua 1982koa da, Kolonbiako Unibertsitate Nazionaleko ikasle batzuk desagertu zirenean. Desagerrarazteak beste kutsu bat hartzen hasi ziren orduan. Gobernua bilakatu zen desagertze horien sustatzaile nagusi, eta harekiko kritikoak zirenen aurkako tresna gisa baliatu zuen. Estatuarenak ziren tresna hura maneiatzen zuten eskuak.\nHamarkada bat geroago, 1990eko urteetan, paramilitarrak bete-betean sartu ziren gatazkan, eta gobernuak hasitako bideari eutsi zioten, desagertzeak gerra tresna gisa baliatuaz; horren ondorioz, kasuak nabarmen ugaritu ziren. «Paramilitarrek II. Mundu Gerran naziek baliatutako teknikak erabili zituzten: kontzentrazio esparruak, errausketa labeak... Gorpuak ibaien arroetara botatzen zituzten, eta ibaiak hobi komun bihurtzen hasi ziren», azaldu du Arellanak. Gerora, eta garai hartako talde paramilitarretako kideen aitortzei esker jakin zen goi mailako arduradun militarren bidez jasotzen zutela desagerrarazi nahi zituzten pertsonei buruzko informazioa. «Estatuarekin elkarlanean egiten zituzten krimenok», nabarmendu du Arellanak.\n1990eko hamarkadaren hasieran, Kolonbiako historiako desagertze kolektibo handiena gertatu zen: 43 nekazarirena. 1990eko urtarrilaren 14ko gauean Tangueros talde paramilitarreko 60 kide sartu ziren ezkutuan Antioquiako Pueblo Bello herrian, Fidel Castaño zuten buru. Lekukoek gerora azaldu zutenez, 43 nekazari aukeratu, lotu eta kamioi batean eraman zituzten. Handik urte batzuetara jakin zen, Cordobako etxe batera eraman zituztela, eta han galdekatu eta torturatu egin zituzten. Aurrez, baina, senideek gertuen zuten kuartel militarrera jo zuten laguntza eske, eta hango arduradunak hala esan omen zien: «Abereak pertsonekin trukatu dituzte Pueblo Bellon». Bahiketa baino egun batzuk lehenago Castañori egindako lapurretaz ari zen militarra. Paramilitarrari 43 abere ebatsi zizkioten, ustez ELN Nazioa Askatzeko Armadako gerrillariek, eta paramilitarrek bahiketarekin erantzun zuten. Desagertutako 43 lagunetatik soilik zazpiren gorpuak berreskuratu dituzte gaur arte.\nKasu guztiak, baina, ez dira berdinak eta zenbait argitu egiten dira, nahiz eta horretarako hainbat urte itxaron behar izan. Horiek dira M-19 gerrillako kide Irma Franco eta Bogotako Justizia Auzitegiko langile izandako Carlos Rodriguez eta Bernardo Beltran Hernandezen kasuak. Aste honetan bertan, Kolonbiako armadako koronel erretiratu Edilberto Sanchezi 40 urteko kartzela zigorra ezarri diote hiruren bahiketan parte hartzeagatik.\nOrain arte jasotako 100.000 desagertzeetatik gehienak 1990eko hamarkadan gertatu ziren, tartean Nydia Erika Bautistarena. Bautista 1987ko abuztuan desagertu zen, Erik Bautista bere semeak lehen jaunartzea egin zuen egunean. Nydia Erika Bautistak Bogotatik alde egin behar izan zuen Calira, M-19 gerrillako kidea izateagatik —gerrillaren aurkako jazarpena nabarmen gogortu zen urte haietan, 1985ean Justizia Auzitegia armekin hartu ostean—. Calin, Kolonbiako Poliziak atzeman zuen, eta torturatu egin zuten. «1986ko maiatzean Calira ihes egin zuen nire amak, eta han atxilotu zuten beste gerrillako kide batzuekin batera. Torturatu egin zuten, baita sexu gehiegikeriak egin ere», azaldu dio BERRIAri Erik Bautistak.\nAtxilotu eta gutxira, libre utzi behar izan zuten Bautista, baina semeak ez zuen berriro bizirik ikusiko. Bautista Bogotara itzuli zen semearen jaunartzean egoteko asmoz, baina hara iritsi aurretik bahitu zuten. Geroztik ez zuten berari buruzko informazio gehiagorik jaso, orain dela urte gutxi arte: «Ez genuen besterik jakin bere bahiketan parte hartu zuen zerbitzu sekretuetako kide batek bahitu eta hil egin zutela aitortu zuen arte. Orduan aurkitu ahal izan genuen bere gorpua. Baina hori orain dela urte batzuk izan da», esan du gerrillari ohiaren semeak.\nEgia jakin zain\nBautistaren kasuaren antzeko ugari daude Kolonbian. Asko dira beren senideekin zer gertatu den jakin nahi dutenak, baina haiei buruz galdetze hutsak arazoak eragin ditzake, Bautista bera da horren adibide: «Amaren gorpua aurkitu, eta berari gertatutakoa salatu ondoren, erbestera joan behar izan nuen, Kolonbian geratu izan banintz bahitu egingo ninduketelako. Bahitzaileengandik ihes egin nuen 1997an ere. Nire bila etorri ziren etxera, eta ihes egin behar izan nuen. Geroztik, 2003an eta 2013an erbesteratu behar izan dut, beti segurtasun arrazoiengatik. Hiru alditan alde egin behar izan dut etxetik, segurtasun indarrek eta haien esanetara zeudenek jarraitzen zidatelako».\nKolonbian familian desagerturen bat duten askok ihes egin behar izan dute atzerrira, gehienetan Polizia edo agintariekin loturak dituzten pertsonen mehatxuen ondorioz. «Poliziak nire etxeko atean topatu nituen azken aldian, armatuta zeuden, eta hala esan zidaten: 'Hau da ematen dizugun azken abisua'. Desagertze kasuak dokumentatzen ari nintzelako mehatxatu ninduten», salatu du Bautistak. Gutxiengoa dira, hala ere, hark bezala aurrera jarraitzea erabakitzen dutenak; gehienek utzi egiten diote desagertzeak ikertzeari, mehatxuak egia bilakatuko diren beldur.\nDesagertze gehienak aurreko hamarkadetan gertatu diren arren, paramilitarrek eta segurtasun indarrek ez diote erabat utzi horiek baliatzeari. «Erakundeko kideok pare bat txosten aurkeztu ditugu desagertzeen figuraren itzulerari buruz, hau da, indar publikoarekin zuzenean loturiko agenteek eta estatuko funtzionarioek atxilotzen dituzten eta gero desagertzen diren pertsonen kasuena. Oraingo mobilizazio sozialaren esparruan gertatu den errepresio maila handia izan da. Egun horietan desagertze ugari salatu zituzten. 425 kasu inguru lehen hilabetean» adierazi du Desapariciones Forzadas erakundeko kideak.\nOposizioak berak ere gogor jo du gobernuaren aurka, azken hilabeteetako manifestazioekin izandako jarrera dela eta. Polo Demokratikoko senatari Ivan Cepedak salaketa aurkeztu du Nazioarteko Zigor Auzitegian, erasotzaileen zigorgabetasuna eta ikerketen atzeratzea gaitzetsiz. Hagan aurkezten duten hirugarren salaketa da. Joan den apiriletik 3.950 desagertze kasuren berri eman dutela adierazi zuen Cepedak berak irail amaieran egindako agerraldi batean. «Auzipetu dituzten gutxiak egile materialak dira, ez da ezer egin agindua eman zutenen aurka», salatu zuen Cepedak.\nGobernuz kanpoko erakundeek eta gizarte zibilak desagertzeak amaitzeko ezer egin ez izana egotzi diote Kolonbiako Gobernuari. Fiskaltza nagusiak, berriz, uko egin dio gertatutakoari buruzko azalpenak emateari. «Azken mobilizazioen kasuan, fiskaltzak argudiatu du desagertutakoetatik asko aurkitu dituztela dagoeneko, baina ez du inongo azalpenik eman desagertzeen zergatiaz. Mobilizazio horietan zeuden dozenaka pertsona desagertuta daude gaur egun», azaldu du Arellanak. Kolonbiako presidente Ivan Duquerengana ere jo dute gobernuz kanpoko erakundeetako kideek eta desagertuen familiek, baina hark aldiro terrorismoaz hitz eginez erantzuten die. «Duqueren gobernuak ez du ezer egin azken mobilizazio hauetan desagertutako pertsonen egoera konpontzeko. Manifestariak terroristak direla, hori besterik ez du esaten», gaitzetsi du Arellanak.\nDena den, familia guztien kasuak ez dira berdinak, ez eta egoera ulertzeko dituzten moduak ere. Baina badira bi puntu denak ados daudenak: gobernuak ez duela nahikoa baliabide bideratu desagertzeak argitzera, eta senideak aurkitzearekin ez dela nahikoa, haiei gertatutakoa ezagutaraztea ere beharrezkoa dela. «Familiek, desagertuak aurkitzeaz gain, zer gertatu zitzaien eta zergatik desagertu ziren ere jakin nahi dute», nabarmendu du Joshua Pimientok, Kolonbiako Egiaren Batzordeko kideak.\nHala ere, giza eskubideen aldeko erakundeen kezka nagusia hauteskundeak eta horrek ekar dezakeen errepresioa dira. «Botere politikoa eskuz aldatuz gero, mekanismo horiek mendeku gisa erabiliko dituzte galtzaileek eta haien gertukoek, gauza bat botere politikoa delako eta beste bat benetako boterea, eskuan daukatenek askatuko ez dutena», ohartarazi du Arellanak.


Iker Agirre Uribarren — Arabako Bertsolari Txapelketa 2017\nAramaioko bertsolaria. 2004an, Arabako Eskolarteko Txapelketan txapeldun. 2003an, Arabako Bertsolari Txapelketan parte hartu zuen lehenengo aldiz. 20010ean, Arabako Kuadrilla arteko Bertso Txapelketan Aramaioko taldeko partaide eta txapeldun.\nJagoba Apaolaza Castro, Iker Agirre Uribarren 8ko nagusia\nIker Agirre Uribarren, Iñaki Viñaspre Simon 8ko txikia\nIñaki eta Iker bi lagun dira. Urte pila bat loterian zenbaki berean jokatzen daramate. Oraingoan tokatu zaie, baina erotuta dabiltzate loteria dezimoa topatzen.\nIker Agirre Uribarren, Andere Arriolabengoa Bengoa 10eko txikia\nGaur Iker udaletxera joan da, zerga bat birritan kobratu diotelako. Batetik bestera bueltaka izan dute, harik eta Andere udaletxeko langilearen leihatilara iritsi den arte.\n1. Zigorrik jaso ote duzu haurtzaroan? 2. Legeak apurtzeko edo betetzeko?\nHorrenbeste urtetan debekatu dizuten hori egiteko aukera duzu aurrean.\nIñaki Viñaspre Simon, Iker Agirre Uribarren 10eko nagusia\nIñakik, alaba gorra du. Gaur konturatu da Iker bere bizilaguna zeinu hizkuntza ikasten dabilela bere alabarekin gero eta gehiago komunikatzen delako. Eskerrak ematera joan da bere etxera.\nIker Agirre Uribarren Kartzela


Film batek emaitzak alda ditzake • ZUZEU\nEman genizuen Home filmaren albiste. Orain kontua da ea film hori hauteskundeak baino bi egun lehenago emititu izana, eraginkorra izan ote den ala ez eta nahita egindako ekintza ote den.\nIgande bertako balantzeetan, arduradun politiko askok salatu zuen oso entzutetsua izan zen Home filmaren emisioak, mesede egin diola Europa Ecologieri. Nola ez, zaratatsuena Jean Mari Le Pen izan zen: Home film klimazalearen emisio eskandalagarria salatu nahi dut, Jose Bové eta Daniel Cohn Bendit-en hautagaitzari laguntzeko egina izan baita…\n8,3 milioi ikuslek ikusi zuten filma FR2 katean ostiralean eta bolo-boloka ibili den gaia izan da filma. Batzuentzat anpulosoegia da, ederzaleegia eta babestu duten marken publizitatea lotsagabeki egiten duena, baina, oro har, arrakastatsua gertatu da, ezbairik gabe.\nOrain egileak, Yann Arthus-Bertrandek dio, emisio eguna, hauteskunde eguna finkatu baino lehenagokoa dela, baina bera poztu egiten dela baldin eta mesede egin badio Europe Ecologieri.\nEuropa Ecologie, Europar hauteskundeak, politika\nMakur zaitezte, pekatariok, iPhone berria hemen da!\n3 pentsamendu “Film batek emaitzak alda ditzake”-ri buruz\nandoni etxarri 2009-06-09 11:27\nBai naiko eztabaitatua izan da HOME proiekzioa mezede egindiola Europe Ecologieri azken autezkundetan. Diozuten bezela emankizuna erabakia zegon naiko aurretik, dela urte bat baino geiago, autezkundetako eguna jarri gabe zegoela oraindik. Bainan ori aski ez dela ta, sondeoak aurreko egunetik iadanik 14% ematenzion Europe Ecologieri.\nOrduan nabari agertzen da politikoaren izka mizka besterik ez dela zeren ta dato auek ondo dakiskite gezurti oriek\nZuhaitz 2009-06-09 16:12\nAsko poztu nau Frantzian Europe Ecologie taldeak izan duen bultzadak.\nUrteak dira sendo lanean dihardutela. Ikusi besterik ez dago genetikoki aldaturiko organismoen inguruan egindako lanak emandako emaitza.\nBadugu non ikasia!\nTxantxangorri 2009-06-09 22:02\n2004eko martxoaren 14eko auteskunde bezperan (uste dut, ostiral horretan bertan), ETAko biktimek eginiko filme bat bota zuten TVEn, aurreikusita zegoen programazioa aldatuz… Garbi dago horren zergatia, baina kasu horretan ez zuten zeukaten helburua lortu.


Usurbilen GALTZAGORRI txontxongilo antzerkia\nEuskal Herria Aintzindari :: Bestelako Txutxumutxuak :: Zinema,Antzerkia, Telebista, Irrati saioak,... Comparte |\nGaia: Usurbilen GALTZAGORRI txontxongilo antzerkia 2011-10-20, 13:44\nLekua: Sutegi Kultur Etxea\nEkitaldi gehiago Sutegi Kultur Etxea\nTxotxongillo antzerki taldeak "GALTZAGORRIAK" txotxongilo-antzezlana aurkeztuko du euskaraz.\nTxotxongillo Taldea 1971. urtean sortu zen, haur eta familiei zuzendutako Txotxongiloen Antzerkian jarduteko asmoz, Enkarni Génua eta Manolo Gómezen ekimenez.\nOrduz geroztik, etenik gabe lan egin du eta 22 ikuskizun estreinatu ditu, 14 ipuin argitaratu, zenbait liburu didaktiko eta 21 disko.\nUNIMA Euskalerriako kide dira, eta Txotxongiloen Antzerkiarekin loturiko hainbat jardueretan parte hartu izan dute: ikastaroak, biltzarrak, hitzaldiak, unibertsitatea, telebista, erakusketak, eta abar.\nEUne honetan, formatu desberdineko 14 obra dituzte errepertorioan, baina horiek guztiek egilearen "zigilutzat" jo dezakegun ezaugarri komuna dute: Ikuskizunaren plastika zaindua eta errespetu handia gure publikoari, hots, 3 eta 10 urte bitarteko neska-mutilei eta haurtzaroaren aldeko interesa duten gainerako pertsona guztiei.\nEspainiako Estatuko Nazioarteko Jaialdi garrantzitsuenetara gonbidatu izan dituzte, baita gustura aski joan ere, eta beren txotxongiloak atzerrira ere atera dira, eta halaber, Ameriketara.\nObra: "Galtzagorriak" (Joxe Miel Barandiaran Jaunak jasotako euskal herri-ipuin baten moldaera): Ipuin hau euskal mitologiako pertsonaia batzuetan oinarritua dago: Galtzagorrietan. Oso txikiak dira eta nagusiak agintzen dien guztia egiten dute. Arrazoi horregatik, Peru, alfer samarra izan arren, pozik zegoen, baina halako batean... Halako batean, gauzak ez zitzaizkion berak uste bezala atera. Baina benetakoak al dira galtzagorriak? Jakina; izena duen guztiak du izana.\nBaina, nagusiak esaten diena egiten al dute? benetan? Benetan, bene-bene-benetan.\nNagusiak esandakoa txoropitoen moduan betetzen duten pertsonaia txiki hauek dira tradiziozko ipuin honen protagonistak. Mahaiko txotxongiloak, argi beltza eta beste efektu batzuk erabiliz, eta ongi kontatutako ipuin batek duen indarra azpimarratuz, ikusleei barre eginarazten diete Perurekin eta lanik ez egitearren sartzen den saltsa guztiekin. Herri txikietako giroan garatzen da historia hau, eta Euskal Herriko folklorean oinarritutako elementu ugari ditu.\nIkuskizuna 3 eta 10 urte bitarteko haurrei zuzendua dago.


topic_facet:"Mekanizazioa (Heziketa Zikloa). Erdi maila" topic_facet:"Automatizazioa eta robotika industriala (Heziketa Zikloa). Goi maila" topic_facet:"Linea automatizatuen muntaia- eta mantentze-lanak (Modulua)" topic_facet:"Instalazioa eta mantenimendua (Lanbide Arloa)" topic_facet:"Elektrizitatea eta automatismo elektrikoak (Modulua)" genre_facet:"Curriculumeko baliabideak"\nProposatutako gaia: Mekanizazioa (Heziketa Zikloa). Erdi maila Proposatutako gaia: Automatizazioa eta robotika industriala (Heziketa Zikloa). Goi maila Proposatutako gaia: Linea automatizatuen muntaia- eta mantentze-lanak (Modulua) Proposatutako gaia: Instalazioa eta mantenimendua (Lanbide Arloa) Proposatutako gaia: Elektrizitatea eta automatismo elektrikoak (Modulua) Generoa / Forma: Curriculumeko baliabideak\nAutomatizazioa eta robotika industriala (Heziketa Zikloa). Goi maila 4 Elektrizitatea eta Elektronika (Lanbide Arloa) Elektrizitatea eta automatismo elektrikoak (Modulua) 4 Fabrikazio Mekanikoa (Lanbide Arloa) 4 Fabrikazio Mekanikoko Sistema Automatikoen Programazioa (Modulua) 4 Fabrikazio mekanikoko produkzioaren programazioa (Heziketa Zikloa). Goi maila Gehiago ... 4 Galdaketa eta pulbimetalurgiaren bidezko produkzioa (Heziketa Zikloa). Goi maila Instalazioa eta mantenimendua (Lanbide Arloa) 4 Lanbide Heziketa Linea automatizatuen muntaia- eta mantentze-lanak (Modulua) 4 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 4 Muntaia- eta mantentze-lan elektriko/elektronikoak (Modulua) 4 Sistema automatizatuak (Modulua) 2 Sistema sekuentzial programagarriak (Modulua) 1 Instalazio domotikoen eta automatikoen konfigurazioa (Modulua) 1 Lan giroko harremanak (Zeharkako Ikasgaia) 1 Neurketa eta Erregulazio Sistemak (Modulua) 1 Sistema elektrikoak, pneumatikoak eta hidraulikoak (Modulua) 1 Sistema elektroteknikoak eta automatizatuak (Heziketa zikloa). Goi maila Guztiak ikusi ... gutxiago ...


EH Bildu Laudiok koronabirusak eragindako krisiaren aurkako 11 neurri proposatuko ditu bozeramale batzordearen bilera monografikoan - - Aiaraldea.eus\nLaudio. 2019-04-02. COVID 19k eragindako krisi sozio-sanitarioa hasi zenetik, EH Bildu Laudiok behin eta berriz eskatu du krisi mahai bat sortzea talde politiko guztien artean hartutako neurrien balorazioa egiteko eta proposamenak egiteko, elkarlanean aritzeko, alegia. Orain arte, Laudioko Alkateak entzungor egin du, baina gaur behingoz bozeramaile batzordea bilduko da gaia jorratzeko. Bilkura horri begira, EH Bilduk 11 neurri aurkeztu ditu batez ere arlo sozialean, zerga politikan eta garapen ekonomikoan eragina izango dutenak.\nEH Bilduko bozeramailea Lamia Arcasek gogoratu duenez, “krisi honetatik ateratzera ahalik eta azkarren eta ahalik eta hobekien guztion ardura da”. Hori dela eta, eragileekin harremanetan egon ostean, EH Bilduk modu eraikitzailean egin du proposamena.\nLehenik eta behin, gizarte zerbitzuei dagokienez, talde soberanistak planteatzen du adinekoak eta behar bereziak dituzten pertsonak laguntzeko sortu den herritarren sarearekin elkarlana sustatzea. Horrez gain, EH Bilduren ustez, bakarrik edo arrisku egoeran egon daitezkeen herritarrak identifikatzeko bideak erraztu behar dira, bai telefono bat eskainiz, bai zuzeneko jarraipena eginez udal zerbitzuetatik. Indarkeria matxista pairatzen duten emakumeei arreta berezia jartzea eta gizarte laguntzak jasotzen dituzten familiei diru ekarpena aurreratzea ere eskatu du EH Bilduk.\nBestalde, etxeko langileei zaintza eta babesa berezia eskaintzea ezinbestekoa jotzen du EH Bildu Laudiok, askok lana galdu dutelako eta beste askok lan-baldintzak zein osasun-baldintzak bermatuta ez dituztelako. Era berean, gizarte zerbitzuetako langileei ostatu seguruak eskaintzeko errolda bat egitea eskatuko du EH Bilduk, baita behar duten umeei etxetik ikasteko baliabideak eskaini eta Udaletik eskaintzen ziren ikastaroak on line egiteko aukerak aztertu.\nPolizia eredua: gertukoa\nHainbat lekutan sortu diren arazoak ikusita, EH Bildu Laudiok azpimarratu du polizia “gertukoa” izan behar dela, eta isun eta identifikazio lanak egiteaz gain, “komunitatea eraikitzen lagunduko duen jarrera zibiko eta arduratsua “ izan behar duela. Ildo horretan, “jarrera pedagogikoa” egitea eskatu du EH Bilduk.\nZerga politikari dagokionez, EH Bilduk egutegi fiskala aldatzea eta autonomo, dendari, baserritar eta ostalariei, besteak beste, zerga eta tasen ordainketan erraztasunak jartzea eta hobariak ezartzea planteatuko du EH Bilduk arratsaldeko bilkuran.\nAzkenik, garapen ekonomikoaren arloan, tokiko ekoizleak babesteko asmoz, ostegunetako eta bigarren larunbatetako salmenta guneak mantentzea proposatu du EH Bildu Laudiok. “Horretarako baliabideak eskaini behar dira, erosleei nahiz ekoizleei eragingo dien segurtasun neurri berezien protokolo bat jarraituta eta salmenta egungo errealitatera egokituta. Distantziak mantendu ahal izateko, Aldai plazako aterpea erabil daiteke. Horrela posible ez balitz, beste aukera batzuk eskaini: banaketa sareak koordinatuz, ordutegi baten barruan udalak lokal bat utzi baserritarrek euren eskaerak bezeroei eman ahal izateko, etab”, azaldu du Arcasek.\nEnplegu arloan, EH Bilduk eskatuko du langileen osasuna zaintzeko segurtasun protokoloak betetzen direla kontrolatzea, telelana errazteko neurriak hartzea eta azpikontratatuta dauden zerbitzuetan kontratuak mantentzea. Horrela, langileengan inolako eragin txarrik ez izatea bermatuko da.


Poltsak → Iragarkien arropa • ordenagailu profesionalen P&M brodatuak\nIragarkien poltsak publizitate euskarri bikaina da, baina baita enpresaren erakusleiho praktikoa ere. Kalitate handiko grafikoak dituen poltsak, erabili arren, marka ordezkatuko du denbora luzez.\nIragarki poltsak iragarki euskarri ezin hobearekin inprimatuta\nTramankulu praktikoak ongietorri opariak dira beti, eta haien forma sinpleari esker, ia edozein grafiko eta markatze metodoekin markatzea ahalbidetzen dute. Halako sustapen produktuei esker, markak ospea eta audientzia berria lor dezake. Oso irtenbide ona da bezeroak publizitatean diru asko xahutu nahi ez badu.\npoltsak publizitate-ehun merkeagoak dira, eta, aldi berean, kanpoko faktore negatiboen aurrean erresistenteak dira. Gainera, poltsa berrerabilgarriak erabiltzerakoan, ingurumena zaintzeaz arduratzen gara eta horrek enpresaren irudia ere berotzen du. Kolore aukera zabal batek konpainiaren edo klubaren koloreetako produktuak aukeratzeko aukera ematen du. Etiketarekin batera poltsen kostu txikia opari bikaina izan daiteke lagunentzat edo senitartekoentzat oporretan edo bestelako ekitaldietan.\nMoldean dauden poltsak ere baditugu dendan fluoreszente koloreko poltsak horia marra islatzailearekin. Halako proposamen batek ikusgarritasuna ere areagotzen du, batez ere urteko udazkenean eta neguan eta iluntzean. Kateei esker, poltsa atzeko aldean jar daiteke eta horrela errepidean ikusgarritasuna handitzen du.\nGure enpresak bere makineria parkea du. Grabatuak egiteko gai gara ordenagailuko brodatuak, serigrafia edo transferentzia termikoa, bezeroaren itxaropenetara egokituta.\nGrafiko bakoitzerako programa bereizi bat prestatzen da, eta horren gainean oihalean zuzeneko markaketa egiten da. Ziur gaude efektuak itxaropenak beteko dituela, nahiz eta ziur gaude azken efektuak zorrotzenak ere poztuko dituela.\nNeurrira diseinatutako grafikoei esker, produktuak itxura berezia lortuko du. Diseinu hori ez da hartzaileentzat axolagabe izaten. Kolore askotan eskuragarri dauden hainbat modelo eskaintzen ditugu. Edozein zalantza izanez gero, jarri gurekin harremanetan manipulazioahorrek aukerarik onena iradokiko du.\nIragarkien poltsak abantaila handia dute - prezio baxua. Jende askok produktu hau zirkulazio handiko eskaeretan aukeratzen duen kostu txikia dela eta. Erabilera moldakortasunak urteko edozein unetan eta edozein kasutan erabil daitezkeen izakinak egiteko aukera ematen du. Gainera, inprimatzearen kasuan, prezioa bolumenaren araberakoa da: zenbat eta eskaera handiagoa izan, orduan eta unitateko prezioa txikiagoa da.\nProiektuaren balioespen azkarra eta doakoa eskaintzen dugu. Jostura indartuak eta material sendoak erabili ziren poltsak josteko, hori guztia urratzeko eta urradura probabilitatea minimizatzeko eta hilabete askotan balioko duen produktua eskaintzeko.\nkotoizko poltsak estanpatuarekineco poltsak estanpatuarekineco poltsak zure paperarekineco poltsak estanpatuarekinlihozko poltsak estanpatudunarekininprimatutako paperezko poltsakinprimatutako kotoizko poltsakkotoizko poltsak inprimatutako prezioen zerrendakotoizko poltsak Lublin-eko estanparekinkotoizko poltsak Varsoviako estanparekinkotoizko poltsak zure paperarekinkotoizko poltsak zeure aztarna Varsoviarekineco poltsak estanpatuarekinkotoizko poltsa ekologikoak estanpatuarekineco poltsak estanpatuarekineco poltsak zeure aztarnarekinfeltrozko poltsak estanpatuarekinpaper poltsak estanpatuarekinpaper poltsak aztarna prezioen zerrendalaminatutako poltsak estanpatuarekinlihozko poltsak estanpatuarekinoihalezko poltsak estanpatutaerosketa poltsak estanpatuarekininprimatutako paperezko poltsakpaper poltsak alegro aztarnarekininprimatutako paperezko poltsen prezioen zerrendapaperezko poltsak Krakoviako estanparekinpaperezko poltsak inprimatutako poznańarekinpaperezko poltsen fabrikatzaileainprimatutako paperezko poltsak merkepaperezko poltsak Varsoviako estanparekinoihalezko poltsak overprintarekinmihise poltsak zeure aztarnarekinpolipropilenazko poltsak inprimatzekoopari poltsak estanpatuarekininprimatutako paperezko publizitate poltsakpromozio poltsak estanpatuarekinpublizitate poltsak aztarna prezioen zerrendapublizitate poltsak inprimatutako poznań-ekinpromozio poltsak Varsoviako estanparekinpublizitate poltsak aztarna wrocławtrapu inprimatutako poltsakoihalezko poltsak estanpatuarekininprimatutako poltsakpoltsak alegro inprimatuarekinneurrira inprimatutako poltsakpoltsak inprimatu - merkeenapoltsak Varsoviako estanparekinpoltsak zure paperarekinerosketa poltsak estanpatuarekin


“Eskola zaharreko atezaina naiz. Ate ondoan egotea gustatzen zait eta hara datorrena gelditzea” - Zornotza - Anboto.org\n“Eskola zaharreko atezaina naiz. Ate ondoan egotea gustatzen zait eta hara datorrena gelditzea”\nJoseba Derteano 2020-09-05 10:30\nMikel Goiria (Zornotza, 1999) atezainak lehenengo taldeko fitxa izango du aurten, eta Bigarren B Mailan arituko da. Umetako ametsa errealitate bihurtu zaio etxeko taldean goi-goiraino helduta. Taldean toki bat egiteko gogor entrenatuko dela dio\nNork esango zion Zornotzako Karmengo Ama ikastetxean futbolean hasi zen umeari egunen batean talde nagusira helduko zela.\nEgia esanda, amets bat da eta pozarren nago. Ahal dudan dena egingo dut nigan ipini duten konfiantza nire errendimenduagaz bueltatzeko.\nDena dela, lehenengo taldea eta euren dinamika ez dira arrotzak zuretzat.\nEz, eurekin entrenatzen ibili naiz. Orain urte bi, astean entrenamendu bi egiten nituen lehenengo taldeagaz, eta iaz hiru. Nagusiekin entrenatu eta bigarren taldeagaz jokatu izan dut.\nErdibidean egote horrek zer abantaila eta zer desabantaila ditu?\nAste osoa jokalari batzuekin entrenatzen ibili ondoren partiduak beste batzuekin jokatzea apur bat arraroa da. Baina zortea izan dut, jokalariak ezagutzen nituelako. Beharbada gogorragoa edo arraroagoa izango litzateke herrikoa ez den eta jokalariak ezagutzen ez dituen norbaitentzat. Alde horretatik, zortea izan dut. Errazagoa izan da. Talde nagusian atezainei bideratutako entrenamendu espezifiko gehiago daude eta lan intentsoagoa egiten da arlo horretan, eta igarri egiten da. Horixe da abantailarik handiena.\nGaur egungo futbolean garrantzi handia hartu du hankako jokoak. Zelan daramazu alderdi hori?\nGehien kostatzen zaidan alderdia da. Hain zuzen, orain horixe lantzen ari naiz entrenamenduetan.Gehiago naiz eskola zaharreko atezaina. Atearen ondoan egotea gustatzen zait eta hara datorrena gelditzea.\nMikel Saizar izango duzu ondoan: 37 urte, Kordoba taldeagaz lehenengo mailan ibilitakoa, esperientzia handikoa… gazte batentzat ofizioa ikasteko taldekide aproposa dirudi.\nBai, horrela da. Ikustekoa da partiduetan zelako segurtasunagaz eta lasaitasunagaz gidatzen duen taldea. Oso hartu-eman ona dut beragaz, eta aholkuak ematen dizkit. Jakintza hori oso baliotsua zait eta, alde horretatik, zortea dut. Berarengandik ikasten saiatuko naiz.\nZer helburu duzu lehenengo denboraldiari begira? Zer lortuta egongo zinateke pozik?\nPartidu ofizial batean debutatzea gura nuke. Hortik aurrera, ikasten jarraitzea dut helburu eta partidu bat baino gehiago jokatzeko aukera badut, oraindino hobeto!\nAurtengo denboraldi-aurrea berezia da hile askoan egon zaretelako zelaietatik kanpora. Zelakoa izan da itzulera?\nAste bi daramatzagu. Azken hileetan neure kabuz ibili naiz kirola egiten: mendian, bizikletan… Hala ere, igartzen da itzulera, entrenamenduak guztiz desberdinak direlako, mugimenduak eta abar.\nBaduzu lesionatzeko beldurrik?\nEz nau bereziki kezkatzen. Sekula ere ez dut lesio larririk izan. Kezka baino gehiago, gogoa izan dut, entrenamenduetara itzultzeko gogoa. Berez, abuztuaren 6an hasi behar genuen denboraldi-aurrea, baina gauzak ez zeuden garbi oraindino, protokoloak eta abar, eta atzeratu egin zuten. Beraz, desiratzen nengoen bueltatzeko.\nEta zelan daramatzazue protokolo neurriak?\nOndo. Lehenengo, nork bere etxean tenperatura hartu behar du. Denok maskaragaz sartzen gara zelaira, eta han berriro hartzen digute tenperatura. Jokalariok aldagela bitan banatzen gara, elkarren artean leku gehiago egon dadin. Entrenamendua hasterakoan kentzen dugu maskara. Amaitzean, desinfektatu egiten ditugu baloiak, eta bakoitzak bere ur botila du.\nGazteen taldeagaz estatuko maila nagusira igo zinen orain hiru bat urte. Hori da zure ibilbideko unerik onena?\nOso polita izan zen, aurreikuspen denak apurtu genituen eta. Gure helburua mailari eustea zen! Aurreko denboraldian taldeak azkenengo partiduan lortu zuen mailari eustea. Gainera, denboraldia porrot bategaz hasi genuen. Hori ikusita, denek esaten duten "ea mailari eustea lortzen duten". Baina partidu bat irabazi eta gero bolada on bat hartu genuen eta goian kokatu ginen. Ezustekoa izan zen, bai.\nOrain futbolean zentratu zara, baina urte askoan pilotaria ere izan zinen.\nBai, 18 urtera arte kirol bietan ibili nintzen. Orduan futbolean zentratzea erabaki nuen, pilotan baino aukera gehiago ikusten nizkiolako neure buruari.\nZeintzuk dira zure pilotaririk gustukoenak?\nAimar Olaizola zalea izan naiz beti. Iñaki Iza ere animatu dut, herrikoa zelako. Orain nire kuadrillako bat profesionaletan dabil: Oier Etxebarria. Bere partiduak ikustera eta animatzera joaten gara.\nGorka Iraizoz eta Dani Aranzubia. Gaur egun, Jan Oblak.\nJoan zen astean Jon Morcillo eta Oier Luengo zornoztarrek Athleticegaz debutatu zuten. Ezagutzen dituzu?\nBai, eta asko pozten naiz eurengaitik. Jon Morcillo nire klasean ibili zen urtebetean, Zornotzako institutuan. Luengo Amorebieta klubetik ezagutzen dut.


MTV EMA 2018 eta Bilboren irudia - AGER!AN\nMTV EMA 2018 eta Bilboren irudia\nAGER!AN | 2018-11-18 21:51\nBadira bi aste MTV EMA sariak ospatu zirela BEC-en. 25. edizioa zen ospatuko zena eta oihartzun handiarekin zetorren.\nHilabete batzuk lehenago lagunak komentatzen ibili ginen, sarrerak salgai jartzen zituztenean lehenengoak izango ginela erosten. Errealitatea bestelakoa izan zen ordea. Konturatu ginenerako sarrerak agortuta zeuden, ez genekien nola erosi zitezkeen, eta sarrerak oparitzen zituztela “challenge” bat egiteagatik orain dela aste bete enteratu ginela.\nTira, kuadrilaren infomazio eskasa alde batera utziz, EMA 2018 Harreman Publikoetako kanpaina gisa aztertuko dut. Bai, HHPPetako kanpaina gisa. Eta ez, Harreman Publikoen Teoria ikasgaian honi buruz hitz egin arte, ez nintzen ohartu ere ez egin.\nKlasean gaiari buruz hitz egiten ginen bitartean, argiago ikusten nuen kanpaina erraldoi bat bezala. Bilbo mundu guztian zehar entzungo zen. Askok, nun dagoen ere ez zuten jakingo. Existitzen zenik ere. Baina… EMA sariak bertan ospatzen badira, ez da ba edozein hiri izango. Badu “caché” bat, ez?\nMundu osoan zehar 500 milio pertsonek ikusi omen zituzten sariak. Ikusle guzti horiek Bilbo jada ezagutzen dute. Bilbo gaztea, musika zalea… ezagutzen ez zutenentzat ezaguna bihurtuko da, eta ezagutzen zutenek agian irudi desberdin bat izango dute orain hiriari buruz. Aktualagoa, garrantzi berezi batekoa...\nHorrek ematen zuen helburua behintzat, baina, lortu ote da?\nSare sozialak aztertzeko orduan, berebiziko inpaktua izan zuen MTVk. Twitter, Instragam, Youtube eta baita Spotify ere ekintza bakarraz aritu ziren. Twitter-en kasua batez ere deigarria izan zen, 5 milioi txio baino gehiago idatzi ziren eta gau hartan. Honez gain, MTV 2018 edo EMA aurretik BILBAO izan zen munduan zehar gehien bilatutako hitza. Alde horretatik ikusita bada ere, munduan zehar ikaragarriko oihartzuna lortu zuen hiriak, ezaguna izatea behintzat lortuz. Helburuetako bat beteta zegoela esaterik bazegoela zirudien...\nPrograma osoa ikusi izan ez arren, piskat ikusi nuen internet bidez. Abeslariek sariak jasotzean hitz batzuk esaten dituztela denok dakigu. Kasu honetan “como dicen aquí, estoy flipando”, “muchas gracias” eta era honetako esker mezuak bidali zituzten. Hau da, Bilbon euskera ere hitz egiten denik ez dut uste ideiarik izango dutenik ikusle askok.\nBeste alde batetik sare sozialak ere bisitatu izan nituen ea abeslariek nolako argazki eta mezuak zabaltzen zituzten ikusteko. Zer aurkitu nuen? Espainiako banderak gora eta behera, jamón, flamenco, eta Espainarekin erlazio zuzena.\nIkusleek jasotako mezua hori izan zen ba. Bilbon ere flamenkoa dantzatzen da, jamoia jaten da, “estoy flipando” esaten da eta beste ezer gutxi. Espainiako hiri bat da, non mundu osoko sari garrantzitsu batzuk jaso diren (beraz, garrantzi apur bat badu hiriak), baina gure nortasunari buruzko ezer ere ez.\nZabaldu nahi izan duten mezua alde batetik zabaldu da bai, baina helburuak lortu dira? Eta jasotako mezua, gure onerako ala kalterako izan da?\nDenbora pasa ahala ikusiko dugu...


Donostiako Sustapena - Fomento de San Sebastián - Beste bost enpresak bat egin dute DSSINNOVArekin, Donostia 2016ren babesleen klubarekin\nHome Gaurkotasun-albisteak Berriak Beste bost enpresak bat egin dute DSSINNOVArekin, Donostia 2016ren babesleen klubarekin\nBeste bost enpresak bat egin dute DSSINNOVArekin, Donostia 2016ren babesleen klubarekin\nOsteguna, 2016 Urtarrila 14\nEkonomia Bultzatzeko Zinegotzigoak, Donostiako Sustapenaren bitartez eta Donostia 2016rekin elkarlanean, proiektu honetan enpresak sar daitezen bultzatzen du; era horretan, dagoeneko 29 enpresak osatzen dute DSSINNOVA, enpresen, zentro teknologiko eta berrikuntza-zentroen eta enpresa elkarte eta erakundeen Donostiako komunitatea. Horiek guztiek ezaugarri bera dute; hau da, berrikuntza bultzatzea edozein alderditan. Horrela, Donostiaren proiektuarekin bat egitea erabaki dute, 2016ko Europako Kultur Hiriburu gisa hartuta.\nHauek dira DSSINNOVA 2016rekin bat egiten duten enpresa berriak:\nBederatzi zentro teknologikoren aliantza (horietako hiru Donostian kokatuak); erreferentea da Europa inguruan, eta estatuan nahiz Europan korporazio zientifiko-teknologiko pribatu nagusien artean aurkitzen da.\nEnpresek eta enpresentzat sortua. ELKARGI SGR Berme Sozietatea da (BS), Estatuko garrantzitsuena; abalen bitartez, bankuek ete eta autonomoei ematen dizkieten kredituen baldintzak hobetzen ditu, benetako finantzaketa errazago lortze aldera.\nEnpresentzako aholkularitza juridiko integralean espezializaturiko despatxua; berrikuntzaren aldeko apustua egiten duten eta barneko prozeduretan eta merkatura bideratzeko moduan baliabide berritzaileak sartzen dituzten tokiko proiektuetan hartzen du parte.\nSozietate publiko eta pribatua da, Donostiako erdiguneko San Bartolome auzoaren berroneratze urbanistikorako proiektu garrantzitsua zuzentzeko eta gauzatzeko eratua. Proiektua diseinatzeko, aintzat hartu dira eko-diseinuaren irizpideak, ingurumen-arloko inpaktua murriztearren.\nTalasoterapia eta Kirol arloan erreferentziazko hiri-zentroa Europa mailan. Instalazioetan teknologiarik modernoena aurki daiteke programa fisikoetan eta kirol-arloan, terapeutikoetan, lasaitasun eta estresaren aurkako programetan.\nDSSINNOVA 2016ra atxikita, enpresek beren irudia Donostia 2016 proiektuarekin lotzea lortzen dute, enpresa berritzaile gisa ospea areagotzearekin batera. Halaber, Europan ezagutzera ematea lortzen dute, eta berrikuntzarekin zerikusia duten topaketa profesionalen programan parte hartzen dute.\nDSS2016EUrentzat funtsezkoa da tokiko enpresa-ehuna proiektuan inplikatzea. Donostiako Sustapenaren bitartez, lurraldeko DNAren oinarrizko elementu gisa izaera berritzailea zuten enpresen komunitatea sortzea proposatu zen. Gainera, Europako Kultur Hiriburutzan parte hartzearekin, onetsi egingo dira gure inguruneko enpresek egiten duten lana eta ahalegina eta abian jartzen dituzten ekimenak eta proiektu berritzaileak..\nDSSINNOVA2016rekin bat egiten duten enpresa eta agente berritzaileek gutxienez 3.000 €-ko ekarpena egiten dute; hori gastu bezala %100 kendu ahal izango da eta beste %18a kendu ahal izango da enpresak Sozietateen gaineko Zergan ordaindu beharreko kuota osotik.\nHona hemen DSSINNOVA 2016rekin dagoeneko bat egin duten enpresak:


Gipuzkoako museoak - Museos de Gipuzkoa: San Telmo Museoa : Proiekzioa eta eztabaida: Jaizkibel ezezaguna. Harrien sinfonia\nMuseoan Jesús Martínez Rodríguezen "Jaizkibel ezezaguna. Harrien sinfonia" proiektatuko da. Ondoren, Gipuzkoako mendi honi eta Pasaiako kanpo portuaren proiektuari buruz eztabaidatzeko aukera izango da. Egileaz gain, José Angel Torres geologoak eta moderatzaile lanak egingo dituen Larraitz González Gurrutxaga arituko dira. Jarduera ekitaldi aretoan burutuko da, 19:30etatik aurrera. Bagera Elkarteak eta STM-k antolatzen duten Asteazken kulturalak programaren barne dago.


100 urte bete dira lehen Behobia-Donostia egin zenetik - Irutxuloko Hitza : Irutxuloko Hitza\nLehen Donostia-Behobiaren irabazlea helmugara iristen.\nHastepenetik, Fortunak bere presentzia egonkotzen hasi zen lasterketetan, Cross Country gisa ere ezaguna. Izan ere, 1919an Gipuzkoan lasterketa egutegi zabala zegoen, Fortunarekin batera Uliako Gimnastikak eta Real Unionek ere parte hartzen zuten, besteak beste. Ia proba guztietan nagusi ziren Juan Muguerza elgoibartarra, Miguel Peña (Uliako Gimnastika) eta Modesto Makazaga (Fortuna KE).\nLasterketak gertakari herrikoiak ziren, korrikalariak tranbietan eramaten zituzten, musikarekin harrera egiten zieten eta txaloka hartzen zituzten ehunka lagunek bide ertzetan.\nBehobia-Donostiarekin Fortunak iraupen lasterketen eskeman muga berri bat ireki zuen 1919an. Lasterketen ibilbideetan ohiko distantziak 5 eta 10 kilometro artekoak ziren. Elkarteak 20 kilometroko lasterketa antolatzeko proiektua ezagutarazi zuenean, ezustekoa eragin zuen 1919ko martxoaren 30ean. Antolaketa erronka handia zen ibilbidehain luzea eta irteera nahiz helmuga leku urrunetan zituena planteatzea; eta noski, ez zuen parekorik elkarteak berak ordura arte bere gain hartutako esperientziekin.\nAurreko egunetan, egunkariek azalpenak eman zizkieten ikusleei eta lasterkariei. Azken hauek Hendaiara joango ziren 7:55erako Topoan. Geltokian ibilgailu batek eramango zituen irteerara, “Faisaien uhartearen parean eta nazioarteko zubitik 300 metrora” zegoena.\nHalaber, zehaztu zuten korrikalari bakoitzarekin “txirrindulari laguntzaile” bat joatea, helburu zuena sostengatzea, masajeak ematea eta abar; eta atletei gomendatu zieten “oinetako laua edo azken muturrean, alpargatak artile galtzerdiekin” erabiltzea.\nLehen Behobia-Donostiaren parte hartzaileak.\nLion D’Or-en, Forturaren garaiko egoitzan kokatutako kafetegian, Viktoria Eugenia antzokiko sotoan, izen emateak erregistratzen joan ziren 36 korrikalariko kopurura heldu arte.\nAurreko egunetako eguraldi txarrak eraginda, bezpera arte izan zuten antolatzaileek proba egingo ote zen zalantza. Eta ohartarazi zuten: “Eguraldi txarragatik zalantzarik baduzu, galdetu 047 telefonora deituta arratsaldeko bostetatik zazpietara”. Baina probaren arduradunen lasaigarri, egunak oskarbi argitu zuen.\nLehen ordutik, Topoaren irteerako geltokian, Peñaflorida kalean, oso ugaria zen korrikalari, manager, komisario, ordezkari eta txirrindularien kopurua, Irunera joateko mugako trenaren zerbitzu berezia erabiltzeko prest. Ordubete geroago, urduritasuna Behobia ingurura lekualdatua zen, kotxean hara joanak ziren ere antolatzaileak, ordezkariak eta kazetariak. Haiekin batera, txirrindulari, motorzale, zaldizko eta ikusle multzo bat gogotsu zain zegoen irteerako unea noiz iritsiko.\nEta tentsioz beteriko unea heldu zen, lehen Behobia-Donostian parte hartuko zuten 22 korrikalariek larri begiratzen zuten Gipuzkoako Atletismo Federazioko presidente Gabriel María Lafitteren besoa, irteera emateko pistola eskuan zuena.\nLasterkariak proban zehar, txirrindulariez lagunduta.\nMakazaga izan zen probaren buru lehen zatian bere txirrindulari laguntzaileak aholkatuta, zeina Luis Adarraga kirolari aparta eta Fortunako bazkide sortzailea zen. Postua mantenduko zuen Gaintxurizketako gaina pasatu arte, han Mugerzak aurre hartu zion behin betiko.\nGogo berotutako zaletuen bigarren ilaran bide eginez korrika bat Viktoria Eugenia parean jarritako helmugara hurbiltzen ari zen. Juanito Muguerza zen! Elgoibarko korrikalari handia Behobia-Donostiako lehen irabazlea izango zen. Ikuslegoak bere izena orru egiten zuen helmugako marra zeharkatu zuenean 1:17:50 denboran. 20 segundora ibilbidea osatu zuen Modesto Makazagak, eta haren atzetik, beste hamabi meritudun atletek, besteren artean Ugalde eta Lafourcade fortunistak.


Dortokentzako putzua egin dute Getxoko Ingurumen Aretoan - Getxo - Hiruka.eus\nDortokentzako putzua egin dute Getxoko Ingurumen Aretoan\nErredakzioa 2020-11-11 11:53\nLarrañazubi inguruan dago Getxoko Ingurumen Aretoa.\nDortokentzako putzu bat inauguratu dute Getxoko Ingurumen Aretoan. Ekipamendu berri horri esker, udalerriko hezeguneetatik ateratako aleak, hala nola Boluetik, erdi-askatasunean kontrolatutako eremu batean bizi ahal izango dira animaliak, Udalak azaldu duenez.\nDortoka exotikoak gure ingurunean aske uztea eragin dezaketen kalteez jabetzen hasia da gizartea; gero eta gutxiago askatzen dira natura-ingurunean. Hala ere, maskota horietako bat duten eta horretaz arduratzeko gai ez diren pertsonei aukera emango zaie animalia hori Ingurumen Aretora eramateko, naturan askatu beharrean eta, hala, arazoak saihesteko. “Jakina, maskota baten ardura hartzen duen pertsona bakoitzak jakin behar du, maskota eskuratu baino lehen, izaki bizidun horren bizitza bere erantzukizuna dela; beraz, bere beharren, bizitza-luzeraren eta berezitasunen berri izan behar du, eta ziur egon behar du bere ardura hartu ahal duela animaliaren bizitza osoan. Bistan denez, plan horiek aldatu egiten dizkiguten egoerak sortzen dira bizitzan, animalia horiek mantentzea ezinezkoa egiten duten egoerak. Egoera horietarako, urmael hau izango dute beren dortoka eramateko, naturagune batean askatu beharrean”, esan du Joseba Arregi Hiriko Ingurumen Zerbitzuetako eta Ingurumen Kalitateko zinegotziak.\nBihurtuz elkartearen lankidetzagaz eraiki da putzua, Xabier Buenetxearen ideiari eta aholkularitzari esker. Buenetxea Bolue Ingurumen Ikerketako basogintzako ingeniaria da, udalerriko biodibertsitatea ezagutu eta kudeatzeaz arduratzen den enpresa, eta “SOS GALÁPAGOS” proiektuaren koordinatzailea da. Proiektu aitzindari horri esker, gizakiok gure ingurunean sartutako ehunka dortoka exotiko inbaditzaile atera dira azken urteotan eta Gorlizeko Foru Aldundiaren berreskuratze-zentrora eraman dira. Dortoka horiek kalte larriak eragiten dizkiote bertako faunari eta bertako galapagoakaz lehiatzen dira. Azken horien populazioak ere aztertzen dira proiektu horretan.\nIngurumen-hezkuntzarako baliabide berri hori daborduko asteburuetako jardueren eta ikasleakaz egiten diren hezkuntza-programen parte da, eta beste baliabide batzuekaz bat egiten du, hala nola Tximeleten Oasiagaz edo baratzeagaz. Egunero bisita daiteke, 10:00etatik 14:00etara eta 15:30etik 17:30era; eta 10:00etatik 14:00etara asteburuetan.


Inazio Tolosak eta Ramon Agirrek Putinen guardasola antzerkia taularatuko dute . diariovasco.com\nInazio Tolosa eta Ramon Agirre aktoreak pasa den astean Larraulen. / NÚÑEZ\nEuskadirako ereserki berria nola osatzen duten erakutsiko dute gaur, 22:00etan, Aita Marin\n2 diciembre 201608:44\nEuskararen astearen baitan Xentimorik Gabe konpainiak 'Putinen guardasola' antzezlana eskainiko du, gaur, 22:00etik aurrera, Aita Mari aretoan.\nAsier Sotak zuzendutako obran Lehendakaria kezkatuta agertuko da. «Euskaldun guztiok batuko gaituen ereserkia behar dugu», aitortu du eta Ray eta Nik musikariei Euskal Ereserki Berria sortzeko eskakizuna egin die. Erronka haundi baten aurrean izango da bi artista hauentzat. Talentua eta eskarmentua nahikoa badute ere metodo berri bat asmatu behar izan dute erronka horri aurre egiteko: Metodo Mistoa. Orain herriz herri ibiliko dira euskaldun orok ikasi eta bere egin dezan Euskal Ereserki Berria.\n'Xentimorik gabe' eta 'Kokakola eta barea' bezala, Ramon Agirre eta Inazio Tolosa dira Asier Sotak zuzendutako obra honen protagonistak. Sarrerak turismo bulegoan daude salgai sei euroan, lau euroan Aita Mari bazkideentzat eta Gazte Txartelarekin erosita.


Atzo epaitu zuten Barrios Parisko Auzitegi Korrekzionalean, eta bost urteko espetxe zigorra eta hamar urteko lurralde debekua ezarri dizkio epaileak. Defentsak helegitea aurkeztu badu ere, datorren astelehenean kartzelaratuko dute iruindarra. 2017an atxilotu zuten Alemanian, eta Frantziako Estatuaren euroagindu bat medio, Osnyko espetxean sartu zuten. 2018an askatu zuten kontrol judizialpean.\n2018an utzi zuten aske Barrios, kontrol judizialpean. Argazkia: Etxerat\nAtzo, ekainak 23, Mikel Barrios epaitu zuten Parisen. Sei urteko kartzela zigorra eskatu zuen prokuradoreak, eta eskaera horren eskutik etorri da Auzitegi Korrekzionalaren ebazpena: epaileak bost urteko zigorra ezarri dio iruindarrari, baita hamar urteko lurralde debekua ere. Hortaz, Mont-de-Marsango presondegian giltzapetuko dute hilaren 29an. Helegitea aurkeztu du defentsak, baina eskakizuna aztertu bitartean, preso izango dute.\nNaiz-en arabera, atzoko audientzian fiskaltzak nabarmendu zuen hainbat zulo aurkitu dituela Frantziako Poliziak. Ulertzera eman zuen ETA erakundeak ez zituela arma guztiak eman, eta "ETAko militanteak ez direla aldatu". Hala, espetxe zigorra eskatu zuen Barriosentzat.\n2017an Alemanian atxilotu zuten iruindarra, Iñigo Gulinarekin batera. Frantziako Estatuak igorritako euroagindu baten harira gauzatu zen atxiloketa, izan ere, "erakunde kriminaleko kide izatea" egotzi zioten. Alemanian bi hilabetez preso izan ostean, Osnyko espetxean (Frantziako Estatua) kartzelaratu zuten. 2018ko urrian utzi zuten aske, kontrol judizialpean, eta Ipar Euskal Herrian bizi da egun.


ULMA abantailak | ULMA Aurrefabrikatu Arkitektonikoak\nModeloen bidez fabrikatzeak diseinatzeko askatasun handia ematen du. Piezak proiektu bakoitzaren premietara eta arkitektoaren irizpideetara egokitzeko aukera ematen du. Piezen arintasunari esker, estetika arkitektonikoaren kontzeptu berri bat sortzen da eraikinen fatxadetarako.\nInformazio gehiago aurrefabrikatu arkitektonikoetarako hormigoi polimeroari buruz\nULMA Architectural Solutions enpresan Eraikingintzaren Kode Teknikoa betetzeko konpromisoa hartu dugu. Horregatik, horma txapelen bi modelo berri garatu ditugu: MACT eta MBCT; 14, 25 eta 30 zentimetroko zabaleratan.\nGure bezeroei arreta eta zerbitzu onena emateaz arduratzen gara. Sare komertzial propioa dugu, zuzenean obran arreta pertsonalizaturik onena eskaini ahal izateko. Bestalde, gure I+G saila merkatuak eskatzen dituen produktu berriak garatzeaz arduratzen da.


Pertsona bat atxilotu dute Leioako campusean eskopeta bategaz tiro egiteagatik - Ehu - Hiruka.eus\nPertsona bat atxilotu dute Leioako campusean eskopeta bategaz tiro egiteagatik\nIker Rincon Moreno 2021-10-13 19:33\nEskopeta bat eskutan, gizon bat EHUko Leioako campusera sartu da gaur arrastian, 18:50ak aldera, eta hainbat tiro egin ditu airera. Ertzaintza gunera bertaratu da, eta daborduko erasotzailea atxilotu du, Eusko Jaurlaritzako Segurtasun Sailak HIRUKAri jakinarazi dionez.\nArrastiko 18:50ak aldera, Leioako campusera eskopeta bategaz sartu den gizonezko baten berri eman dio Ertzaintzari ikasle batek. Dirudienez, erasotzaileak hainbat tiro egin ditu Zientzia eta Teknologia fakultatearen barrutik, eta eraikinaren leiho batzuk hautsi ditu.\nEusko Jaurlaritzako Segurtasun Sailak jakinarazi duenez, Ertzaintzak operatiboa martxan jarri du campusean, eta bertan zeuden guztiak desalojatu ditu.\n19:30erako, HIRUKAk jakinarazi duenez, poliziek armatutako gizona atzeman eta atxilo eraman dute. Ez da zauriturik egon.\n— Julen V (@JulenVilarin) October 13, 2021


Zahatoa | Iritzia | Berria\nLagun batek kontatzen zuen. Francoren garaietan Martuteneko kartzelan zegoen, eta, han ardo-zahatorik ez zutela-eta, eraman ziezaioten eskatu zien etxekoei. Eraman zioten. Igaro zuen kartzelaldia, eta askatu zuten laguna. Itzuli zen herrira, eta, etxera bidean, aitarekin eta aitaren kuadrillakoekin egin zuen topo. Txikitoren bat hartu, eta biak bakarrik abiatu ziren oinez etxerantz. Eta, halako batean, aitak galdera: « Zahatoa, zer, ez al duk bueltan ekarri?». Maitea izango zuen aitak, nonbait, eta bere burua zuritzen ahalegindu zen semea: «Ez... Han utzi dut. Lagun batzuek barruan geratu behar izan dute eta...». Espero ez zitekeen epaia eman zion aitak: «Ondo egin duk han uztea. Hik berriz ere beharko duk zahato hura». Ezagutzen zuen aitak semea. Behar izan zuen gerora ere.\nDuela bi urte, fetxa hauetan, gai saihetsgaitza zen Kataluniakoa. Joan dira bi urte, zer gertatu den eta zer ez den gertatu badakigu. Kataluniako kontuek albistegi gehienetako lehen notizia izateari utzi zioten, eta, ondorioz, batek baino gehiagok duda egin dezake duela bi urteko oldarraldi zibiko hura hustu egin ote den.\nOngi etorria aurtengo Diada. Jendarte baten sakoneko nahiak ez dira gauetik goizera deuseztatzen. Zahato hura berriz ere behar dutela erakusteko eguna dute gaurkoa.


Ezin da aurre-erreserbarik egin Zubikoa kiroldegian biharko — Berbia\nEzin da aurre-erreserbarik egin Zubikoa kiroldegian biharko\nGarbiketa zerbitzuko langileak grebara deituta daude\nGipuzkoako lokal eta eraikinen garbiketa arloko langileen greba deialdia gaurko egina dago baina kiroldegiko garbitzaileak gauean aritzen direnez, azken ordura arte ez da jakingo greba egiten duten, eta ondorioz, bihar kirol instalazioak erabilgarri egongo ote diren. Horregatik, ezin da biharko erreserbarik egin ez kiroldegian bertan ezta on-line ere.\nAntzerako egoera sortu zen martxo erdialdean ere, 15etik 18ra deitu zen grebaren ondorioz. Orduan, igerilekuaren inguruko instalazioak eta Eltziako gimnasioa garbitzen zuten langileek greba egin zuten eta instalazio horiek itxita mantendu ziren 16tik 19ra.\nFeminizatuta dagoen sektorea da lokal eta eraikinen garbiketa arloa, kanpoan jarduten duten kale-garbitzaileekiko; kale garbitzaileen artean gehiengoa gizonezkoa da. Bi kolektiboen arteko aldea nabaria da, bereziki soldatetan, sindikatuek salatzen dutenez. Urtean, 7.000 euro inguruko aldea. Horregatik, kale garbitzaileen hitzarmenarekin eta soldatarekin parekatzea eskatzen ari dira.


Elikagai bankuko sortak prestatzeko boluntario bila dabiltza Zizurkilen - Zizurkil - Tolosaldeko ataria\nElikagai bankuko sortak prestatzeko boluntario bila dabiltza Zizurkilen\nTolosaldeko Ataria 2021-09-15 18:00\nOstiralean, irailaren 17an prestatuko dituzte sortak eta lagundu nahi duten boluntarioek izena eman beharko dute izena Aiztondo Zerbitzuen Mankomunitatean.\nZizurkilgo elikagai bankuko sorta prestaketa egingo da datorren ostiralean, irailak 17an, 09:30etatik aurrera.\nHerrian behar hau dutenengana iristea da helburua eta hiru hilabetero egiten da banaketa. Horrelakotan sortak prestatzeko boluntarioek egiten duten lana ezinbestekoa dela jakinarazi du udalak. Laguntzeko prest daudenek Aiztondo Zerbitzuen Mankomunitatean eman beharko dute izena: 943 69 39 30 telefonoan.


Jon Sanchez Artxiboak | Zinea\nBetiko itzulera kontzeptuak dio denborak hasiera bat duela eta, beraz, bukaera bat ere. Baina bukaera hori iristen denean, denbora ez da iluntasun amaigabe bilakatzen. Amaiera iristen denean, sistema berrasten da, denbora berriro abian jartzen da eta gertaera berak ordena berean errepikatzen dira. Eta behin eta berriz, aldaketarik gabe, ziklo determinista hori erreberritzen da. https://www.youtube.com/watch?v=duJKvDndclQ Friedrich Nietzsche filosofoak egin zuen kontzeptua ezaguna, eta idazle askok landu\nEgilea Jon Sanchez|2019-11-05T15:31:49+02:00azaroa 5, 2019|\nKultura digitalak gure eguneroko errealitatearen esparru guztietan du eragina, eta gure kultura kontsumoa, ezin dezakegu ulertu interfaze digitalik gabe. Kode bitarra entzuten dugun musikan dago, ikusten ditugun filmeetan eta telesailetan. Irakurtzen dugunaren zati handi bat ere, pantaila batetik dator. Eta kultura tradizional-analogiko-ukigarriarekin alderatuz, kultura digitalak hainbat berezitasun ditu. https://youtu.be/0Whn0YzNG4s Berezitasun horien artean, igorle-sortzailearen identitate digitalak sortze-prozesuetan duen garrantzia nabarmendu behar da. Esan daiteke, kultura digitalaren\nEgilea Jon Sanchez|2019-09-12T09:51:49+02:00iraila 12, 2019|\nMagical (digital) Mistery Tour\nHemen dugu berriro uda. Atzera begiratu, eta urtean zehar kontakizun digitalen mundua astindu duten hainbat egitasmo aztertzeko sasoi ezinhobea. Beraz, eser zaitezte zuen eserlekuetan, jarri segurtasun-uhalak eta bidai dezagun oso-oso urrun, edo agian, oso gertu. Izan ere, gure errepidea errealitate eta fikzioaren artean dagoen lerroa da. Eta zenbaitetan, lerro hori oso fina izan daiteke. Dudarik gabe, errealitate eta fikzioaren arteko mugak ikuspegi eta dimentsio desberdinak\nEgilea Jon Sanchez|2019-07-18T09:13:10+02:00uztaila 18, 2019|\nIkus-entzunezko kontakizun moldeak TRANSizio prozesu bitxia bizitzen ari dira, mainstream produkzioaren ikuspuntutik begiratuta noski. Zinemak, esate baterako, telebistako telesail izan nahi du, Marvel eta Star Wars frankiziek hasitako ibilbide arrakastatsua jarraituz. Telesailek, ordea, zinema izan nahi dute, filme handien egitura eta formak erreferentzia zuzenatzat hartuz. https://youtu.be/Jm05hs8HvcY AAA kategoriadun bideo-jokoekin antzeko gauza gertatzen da: zinemako superprodukzioen estiloa eskuratu nahi dute, betiere egitura-narratibo irekiak mantenduz. Eta telesail\nEgilea Jon Sanchez|2019-05-22T10:34:48+02:00maiatza 22, 2019|\nMinuturo, 300 ordu eduki igotzen da Youtubera. Eta hori, Youtuben bakarrik, beste UGC (User Generated Content) plataformak kontuan hartu gabe, TikTok berria edo Instagram zaharra esate baterako. Honelako kopuru handien esanahia irudikatzea zaila denez, erabil dezagun konparazio bat: eman dezagun haurtxo bat jaiotzen den unean bertan, Youtubeko autoplay botoiari ematen diogula, bere bizitzako etengabeko irudi eta soinu banda bilakatuz. 100 bizitza oso beharko lituzke haurtxo\nDuela zenbait aste, Netflix plataformak berrikuntza narratibo-teknologikoa jarri zuen abian: Black Mirror: Bandersnatch. Berrikuntza honen oinarrian, interaktibitatearen kontzeptua aurkitzen dugu, kontzeptu berria ez bada ere.\nEgilea Jon Sanchez|2019-01-29T11:32:40+02:00urtarrila 29, 2019|\nDuela gutxi, zinemaren kontsumo digitalarekin zerikusia duen gertaera tamalgarria jazo zen. Filmstruck plataformak, bere zerbitzua etetzeko erabakia hartu zuen. Filmstruck, Netflix, Amazon edo HBO plataformen negozio-logikan oinarritzen zen, baina bereizgarri garrantzitsuarekin: bere katalogoa autore-zineman eta zinemaren historian gako diren obretan oinarritzen zen, Criterion bilduma entzutetsua barne. https://www.youtube.com/watch?v=wJ4xpKwvI60 Badirudi, zinemaren historia handia osatzen duten filmeek ez dutela leku handirik streaming plataformen errealitatean. Baina ez hori bakarrik,\nEgilea Jon Sanchez|2018-11-27T13:31:22+02:00azaroa 27, 2018|\nSoziologiako maxima batek dio gizakiok sortzen ditugun errealitateek, euren logikak inposatzen dizkigutela. Nolabait, sorkuntzek Demiurgo papera hartzen dute eta gizakiaren bilakaera bideratzen eta baldintzatzen dute. Esan ohi da, bi pertsonek ilara bat osatzen badute, hirugarren bat elkartuko zaiela, nahiz eta zergatia ez jakin. Eta halabeharrezko patu hori, argi eta garbi ikusten da teknologia digitalen inpaktoan. Pentsa dezagun adibidez, mugikorrek gure eguneroko ohituretan eragin duten eraldaketan.\nEgilea Jon Sanchez|2018-10-05T16:46:52+02:00urria 2, 2018|\nEmily Dickinson idazleak bere bizitzako azken urteak etxetik irten gabe igaro zituen. Are gehiago, Japoniako gaur egungo hikikomorien antzera, ez zen bere logelatik behin ere atera. Garai haietan ordea, ez zegoen Internetik eta kanpoko mundu bortitz eta arriskutsua modu seguruan erakutsi zezakeen pantailarik. Ez, Emily Dickinsonek ez zuen kanpoko errealitate hori ezagutzeko modurik. Baina berdin zitzaion.\nEgilea Jon Sanchez|2018-08-09T10:15:48+02:00abuztua 9, 2018|\nHemen da behin betiko guda. Teknologia berrietan adituek eta batez ere ekintzaile digitalek antolaturiko borroka handia. Ringaren alde batean Errealitate Birtuala. Ringaren beste aldean Errealitate Areagotua. Zein irtengo da garaile? Bietako zeinek eramango du urrezko gerrikoa? Baina, lehenik eta behin, begiratu dezagun gerrikoa hurbiletik: “Disruptore” hitza dago bertan grabatua, diamantezko letrekin eginikoa, noski. Bietako zeinek eragingo ditu inbertsio handiak eta etekin eskergak?\nEgilea Jon Sanchez|2018-06-12T09:50:40+02:00ekaina 12, 2018|


Asoka - Wikipedia, entziklopedia askea.\n(«Ashoka» orritik birbideratua)\nK.a. 268 - K.a. 232\n← Bindusara (en) - Dasaratha Maurya (en) →\nPatna, K.a. 304\nPatna, K.a. 232 (71/72 urte)\nPadmavati (en) (K.a. 265 -\nDevi (en) (K.a. 285 -\nAshokavardhan Maurya edo Asoka (hindiz: अशोक), Asoka Handia izenaz ezaguna, Maurya Inperioko hirugarren enperadorea izan zen. Indiako azpikontinentearen jabe zen, Bengala eta Afganistan arteko lurretan agintzen zuelarik. Nolabaiteko Indiaren fundatzailea kontsideratzen da, lur guztien lehenengo batasuna egin baitzuen.\n1.2 Enperadore krudela\n1.3 Enperadore handia eta baketsua\n1.4 Ashokaren ediktuak\n2 Asokaren berraurkikuntza\nAshoka K.a. 302 urtean jaio zen eta 232 urtean hil.\nAshokaren aita Bindusara enperadore Maurya izan zen eta ama ofizialki Dharma bazen ere kondairak dio gortetik kanporaturiko Subhadrangi erreginaren semea zela. Anaiorde zaharragoak izan arren Asokak ere militar ikasketak egin zituen eta besteak baino gerlari eta ehiztari hobea zela frogatu zuen.\nMendebaldeko lurretan Chanakya jaunak (Chandragupta Mauryaren aholkulari izan zenak) 16 herritako noble eta erregeak hil zituen eta bere burua izendatu zuen Maurya Inperioaren buru. Bindusarak orduan bere semeen artean krudelena zen Ashoka bidali zuen matxinada hori zapuztera. Asokak bere lana egin eta Ujjaineko gobernadore izendatu zuen Bindusarak.\nK.a. 273an Bindusara hiltzean bere oinordekotzarako lehia hasi zen. Enperadoreak bere seme Sushim nahi izan zuen ondorengo baina ministroek Asoka babestu zuten eta honek bere anaiordeak erailez enperadore izatea lortu zuen. Dipavamsa eta Mahavamsa idatziek diotenez Asokak bere 99 anaiordeak hil zituen, Tissa izeneko bat bakarrik salbatu zuelarik.\nEnperadore krudela[aldatu | aldatu iturburu kodea]\nEnperadore izatera iritsi bezain laster gortean fideltasun frogak pasa zituen eta fidelak ez zitzaizkion 500 ministro hil omen zituen. Hurrengo zortzi urtetan inperioa handitu zuen norabide guztietan, hala mendebalderantz gaur egungo Afganistan eta Iraneraino, hegoalderantz Indiako azpikontinentea osatuz bai eta gaur egungo Sri Lanka ere, iparralderantz Pamir mendietaraino, eta ekialderantz gaur egungo Bangladesh eta Assam eskuratuz.\nAzpikontinentearen ekialdeko Kalinga eskualdeak (gaur egungo Orissa) aurre egin zion eta K.a. 265ean bi urte iraungo zuen gerra hasi zen. Kalinga menperatzeko bere krudeltasun osoa erakutsi zuen Ashokak, eskualdea erabat suntsituz, 100.000 kalingatar gizon hilez eta milaka emakume eta haur deportatuz. Gerra hartan Ashokaren 10.000 gerlari ere hil ziren.\nEnperadore handia eta baketsua[aldatu | aldatu iturburu kodea]\nKalingako gerran ikusitakoak Asoka bera ere izutu zuen eta zera esan omen zion bere buruari:\n« Zer egin dut? Hau garaipena bada, zer da porrota? Hau zer da, garaipena ala porrota? Justizia da ala injustizia? Ausardia ala ihesa? Ausarta al da haur eta emakume errugabeak hiltzea? Nire inperioa zabaldu eta aberasteko egiten dut ala beste batzuen erreinuak suntsitzeko? Batek senarra galdu du, besteak aita, honek semea, horrek jaio ez den haurra... Zer da gorpuen zarama hau? Hauek garaipenaren ala porrotaren zantzuak dira? Sai, bele eta arrano hauek herioren edo deabruaren mezulariak al dira? »\nGogoeta hauek Budaren ikaskuntzak jarraitu eta budismoa onartzera eraman zuten Asoka. K.a. 260 urtean Inperioko erlijio ofizial bihurtu zuen eta 250 urtetik aurrera munduan budismoaren enbaxadorea izan zen. Bere seme Rahul eta alaba Sanghamitra Sri Lankara bidali zituen budismoa zabaltzera, milaka estupa eraiki zituen India osoan eta biolentziarik gabeko politikak bultzatu zituen ordutik aurrera.\nAsoka hil arteko garaiak baketsuak izan ziren eta Inperioaren azpiegiturak modernizatzeari ekin zion. Errepide nagusiak berriztu zituen, ibaiak kanalizatu eta nekazaritzarako ureztatze sistemak ezarri zituen, ospitale eta unibertsitateak eraiki zituen, eta erlijio ofiziala budismoa izan arren erlijio askatasuna ezarri zuen herritarrentzat.\nAshokaren ediktuak[aldatu | aldatu iturburu kodea]\nInperio osoarentzat balioko zuten legeak atera zituen, Asokaren ediktuak izenarekin ezagutzen direnak; bere esanetan Gizon guztiak nire haurrak dira. Ni aita bezala naiz beraientzat. Aita orok bere haurrentzat ona eta zoriontasuna nahi duen bezala, nik ere gizon guztiak beti zoriontsu izan daitezela nahi dut.\nEdiktuak 33 inskripzio ziren eta Asokaren zutabeak deritzen zutabetan idatzi zituen. Zutabe ugari banatu ziren Inperioko hiri handienetan ezarri zirenak, hauetariko 19 baino kontserbatzen ez diren arren. Zutabe hauek Asokaren sinbolo zen lehoiak zituzten kapitel gisa. Famatuena Sarnatheko zutabea da; hiru lehoi ditu kapitelean eta gaur egun Indiako Sinbolo Nazionala bihurtu da. Zutabe berean Asoka Chakra (Asokaren Gurpila) ere ageri da eta hau Indiako banderaren erdian ezarri dute.\nAshokak 40 urtez agindu zuen, baina bera hil ondoren Maurya Inperioak beste 50 urte eskas iraun zituen. Asokak emazte ugari eta seme-alaba ugari izan zituen, hauetako asko budismoa zabaltzera bidali zituen inperioko lau muturretara. Berak Kunala semeren alde jokatu zuen baina Sampatri bihurtuko zen enperadore. Inperioaren gainbeheraren hasiera zen. K.a. 185 urtean azken enperadorea zen Brihadratha hiltzean lurrak hainbat printzerritan zatitu ziren. Hogei mende geroago Britainiar Raj bihurtu arte Indiak ez zuen inoiz batasunik ezagutuko.\nAsokaren berraurkikuntza[aldatu | aldatu iturburu kodea]\nXIX. mendera arte genealogia budistetan agertzen zen izen ugarietako bat baino ez zen Asoka. Beranduago Sri Lanka, Tibet eta Txinan aurkituriko Divia avadana, Asoka avadana eta Majá vamsha idatziak aurkitu ziren eta hauek Asoka errege handia izan zela irakurri arren arkeologoek ez zioten sinesgarritasun handirik eman eta kondairetako pertsonaia baino ez zela uste izan zuten.\n1837an James Prinsep indiar-britainiar arkeologoak Delhin zegoen harri handi bateko inskripzioak itzuli zituen. Asokaren ediktuak ziren eta Devanampiya Piyadasi (jainkoek maite dutena) erregea ageri zen bertan. Primsepek Sri Lankako erregeren bat izango zela uste zuen baina ediktuak idatzita zeuden aztarna gehiago aurkitzeaz batera Asokarekin identifikatzen hasi ziren, 1915ean erabat baieztaturik gelditu zelarik.\nWikimedia Commonsen badira fitxategi gehiago, gai hau dutenak: Asoka\nSri Lankako historia\nOrriaren azken aldaketa: 9 uztaila 2019, 22:23.


July 2015 – GUARDETXEA\nAbuztuak 8-15 – 23:00 – doan Guardetxea Aste Nagusi Pirataren jai guneetariko bat izango da: Dj gunea.\nAbuztuak 7 ostirala – 22:00 – 5€ BURUN DANGA: 2014 urtearen hasieran laukote moduan ibilbide berri bat hasi genuen. Geroztik hainbat kontzertu eman ditugu, lehen EPa grabatu dugu; MusikIrun maketa lehiaketan garaile izan gara eta gure lehen CDa grabatuko dugu laister. BESTEIK-PE: Ska/rock musika jotzen duen talde gipuzkoarra. 2010 jaio zen taldea eta dagoeneko badu … Continued\nUztailak 17 ostirala 21:00tan Guardetxean Sarrera: 6€ “AWISH” / 65 min / Keinu ikuskizuna (testu gabe) / Antzezleak: Carlo Mo & Mr Di / Barcelona. Amets bat, desio bat, itxarote bat, aspertze bat. Aukera ate joka, tinbreak esnatu ta ikaratzen du batera, ezusteak eskaintzen ditu, beldurrak eta desioak kanpoan bilatu behar ez direla jakiteko beharrezkoa den elikadura, agian norberan barruan … Continued\nUztailak 15 asteazkena 20:00tan Zuloaga Plazan “LAS POLIS, DÚO CLOWN” / 50 min / Gazteleraz / Antzezleak: Marta Sitja eta Fanny Giraud / Zuzendaria: Christophe Thellier. Erne daude! Legea defendatzeko daude! Susana eta Vanesa: polizi ajenteak. Misioa: hiritarren babesa eta ordena mantendu. Lema: dena kontrolpean dago. Galdera bakar bat: nork kontrolatzen ditu hauek? LAS POLIS kaleko klown ikuskizun bat da, bapatean plazan … Continued


Herri Plataforma (Zalla) - Wikipedia, entziklopedia askea.\nHerri Plataforma (Zalla)\nArtikulu hau Zallako Herri Plataforma buruzkoa da; beste esanahietarako, ikus «Herri Plataforma».\nHerri Plataforma Espainiako Alderdien Legea onartu ondoren Zallan sorturiko plataforma ezkertiar eta abertzalearen izena da. 2003an sortu zen Udal Hauteskundeetan aurkezteko, baina Espainiako Audientzia Nazionalak legez kanpo utzi eta partehartzea debekatu zion, Batasunaren ondorengoa zela argudiatuz.\nPlataformak zenbat boto lortu zituen jakitea ezinezkoa da, baliogabetu zirelako. Dena den, baliogabeko botoak zenbatuta gutxi gora-beherako kalkulua egin liteke; horrela, 2003ko hauteskundeetan 353 izan ziren boto nuluak, emandako botoen %6,52.


Musika, dantza bertikalak, zirkua, kaleko arteak… harresietan gora - Nontzeberri\nHasiera/ESZENA/Musika, dantza bertikalak, zirkua, kaleko arteak… harresietan gora\nIruñeko Harresietako Jaialdiarekin, hiriko harresiak itxuraldatu egingo dira abuztuaren 1etik 21era bitartean, Ziudadela, Guadalupeko Bastioia, Harresiak eta O-ko Andre Mari agertoki natural paregabe bihurtuz. Hala, dantza, musika, zirku akrobazia eta dantza bertikaleko ikuskizunez beteta dator aurtengo edizioa ere Nafarroako hiriburua.\nJaialdia lau programatan banatzen da, eta hiriko lau gunetan, betiere barruti harresidunari lotuta. Ziudadelan arte eszenikoak eta kontzertuak izango dira ardatz, abuztuaren 1etik 21era, Guadalupeko bastioian Harresiak dantzan izango dira, dantza bertikaleko antzezpenez, abuztuaren 2, 9, eta 16an.\nJaialdiaren inaugurazioa, hala ere, abuztuaren 1ean, Ziudadela inguruan, Laguntza Atearen ondoan izango da Kukai Dantza konpainiaren eskutik, Harri Bizia dantza eta ikus-entzunezkoa uztartuko dituen emankizunarekin. “Zergatik da harria harri? Eta bere izatearen kontra iraultzen bada? Eta amesteko gogoa pizten bazaio? Hazteko edo txikitzeko, kolorez aldatzeko… inguruko zuhaitz, belar, landareei bezala… Eta hau guztia gauez gertatzen bada, ixilpean, inor konturatu ez dadin? Gau bat, non harriak bere izaera aldatzen duen; dantza eginez, kantatuz, grisetik erantziz eta kolorez jantziz”. Hitzordua, abuztuaren 1ean, Ziudadelan, gaueko 22:00etatik aurrera.\nAbuztuaren 21era bitarte, askotariko ikuskizunez gozatu ahalko du publikoak eta programazioa osatuko duten konpainien artean izango dira, Circ Panic. Mira T konpainiaren zirku ikuskizuna; Belatza Orhiren musika; Nuc. Aigua konpainiaren dantza; La Shica eta Didi Gutman flamenko, rock, funk, rap eta abarren arteko mestizajean oinarritutako proiektua; Eia. In Tarsi konpainiaren akrobaziak; Brass Band saio ibiltaria Iruña Jazz Brass Band-en eskutik; Kolektiv Lapso Cirk konpainiaren azken zirku proposamena, edota Zonbien Inbasioa, misterioz beteriko beldurrezko gaua, Factoría de misterio y terror eta Teatro en la Chácena konpainiaren eskutik. Inbasioa, abuztuaren 17an, gaueko 21:00etatik aurrera.\nBaina zalantzarik gabe, Guadalupeko Bastioian izango den Harresiak dantzan programazioak dakartzan musika eta dantza bertikaleko ikuskizunek hartuko dute protagonismo nagusia Iruñeko Harresietako Jaialdian. Beste batzuen artean, bertan programatu dira Venti Verticali konpainiaren Quadro on Wall ikuskizuna. Bertan, konpainiako lau dantzarik harresiaren horma-atalean mugituz, “mihise biluzi bat margotzen duten koloretako lapitzak izango balira bezala, akrobazia-salto eta aire-hegaldi artean ibiliko diren ikuskizuna ederra emango dute”. Hitzordua, abuztuaren 2an, 21:30ean hasita.\nEdota, B612 konpainiaren Fui piedra ikuskizuna: “harri izan nintzen, ardatza galdu nuen eta itsasora jaurti ninduten, eta denboraren poderioz, ardatza berreskuratu nuen”. Halaxe dioten bertso lerroetatik abiatuta unibertso “intimista” sortzen duen ikuskizuna da, bide ezberdinetatik koreografia mugimendu bertikalera ekarritako lana. Emanaldia laguntzen duen musikak flamenkoa eta musika elektronikoa uztartzen dituen soinu paisaia eratzen du. Hitzordua, abuztuaren 9an, 21:30etik aurrera.\nGainerako ikuskizunak eta egunez eguneko programazioa ikusteko joan iruñakulturada web atarira.


Zinegoak jaialdiak kartela eta zuzendaritza talde berria aurkeztu ditu\nPublikatuta: 2022/01/18 13:08 (UTC+1) Azken eguneratzea: 2022/01/18 14:08 (UTC+1)\nOtsailaren 28tik martxoaren 7ra egingo dute Bilboko LGTBI+ zinema eta arte eszenikoen jaialdiaren 19. edizioa.\nAlaitz Arenzana Zinegoaken zuzendari artistiko berria\nZinegoak Bilboko LGTBI+ zinema eta arte eszenikoen jaialdiaren 19. edizioko irudia eta ildo nagusiak aurkeztu dituzte gaur. Otsailaren 28tik martxoaren 7ra egingo dute, osasun neurrietara egokituta, eta "mundura zabaltzeko bere burua erakusteko, berrizendatzeko eta identifikatzeko beharra aldarrikatuko du, ezarritako etiketarik gabe".\nZinegoaken aurtengo irudia lesbianismoa eta sexu aniztasuna euskaraz izendatzeko moduei erreferentzia egiten dieten hainbat kartelek osatuko dute, besteak beste, "Marioker", "Lumatza", "Soropila", "Kapaza" eta "Kuir" hitzak erabiliz.\nKontzeptu horiek June Fernandezek eta Amaia Alvarez Uriak sortutako eta Zinegoakek bultzatutako "Nola izan/esan bollera" proiektuan bildu dira. Proiektu horretan, Euskal Herri osoan bildutako hainbat hitz dituen hiztegi bat egin da, eta, besteak beste, Itxaro Bordak, Eli Pagolak, Danele Sarriugartek eta Ainara Artetxek parte hartu dute bertan.\nKartelak Lander Telletxeak diseinatu ditu.\nGainera, Zinegoakek zuzendaritza artistiko berria estreinatuko du 19. edizioan, Alaitz Arenzana artista bilbotarra buru. Bera izango da Zinegoaken zuzendari artistiko eta aurpegi nagusia, Pau Guillenen lekukoa jasota.


447. zenbakia. 2020ko maiatza\nIker LaurobaMusikaria Izarorekin Limones en invierno diskoaren bira abiatzear harrapatu du Lauroba (Donostia, 1975) itxialdiak. Bakarlari ere aritzen da; hain zuzen, Udaberria lana amaitzeko zorian...\nDenbora gutxian, birus ñimiño batek erabat irauli du mundu osoa. Dena hankaz gora ipini, eta guztiok etxean sartuta utzi gaitu SARS-CoV-2 koronabirusak. Bueno, guztiok ez, ia guztiok: jarduera ugari etenda...\n“Pribilegiatua sentitzen naiz euskara ikasteko aukera edukitzeagatik”\nAnne Støkken(Vestby, Norvegia, 1965)Urtebeterako etorri zen Euskal Herrira, gaztelania ikasteko asmoz; 30 urte igaro ondoren, baina, gurean jarraitzen du. Gaur egun, Bilboko Indautxu AEK euskaltegian ari da ikasten, B2 mailan....\nTrinketa: aldarteak eta erronkak lau hormen erreinuan\nFronteko paretan, 9,30 metroko zabalera eta bi txapa, lurretik 80 zentimetrora behekoa eta 8,5 metrora goikoa. Atzeko horma ere badago, erreboteak egiteko; alboetan, berriz, 29 metro luze diren bi...\nLeioako Waterpoloa Euskaraz Bizi! egitasmoak (WEB!) eman ditu lehen fruituak: Waterpoloaren Hitzen Kutxa eta Waterpoloaren eskuliburua argitaratu dira, kirol horretan euskararen erabilera sustatzeko. Batetik, waterpoloan ohikoak diren hitz eta...\nMartxoko zenbakian (445), Asier Arroita elkarrizketatu genuen, iazko irailean abiatutako bidaiaren erdira iritsi zela eta. Nepalen sartzear harrapatu genuen, baina behin handik Indiara igarota, planak aldatu behar izan zituen,...\nJuanjo Olasagarre Pandemia sortu zenean, apokalipsia iragarri eta deskribatzen dituzten liburuak aipatu ziren, Camusen Izurria, esaterako, edo Otto Pette bera, nerauk orri hauetara ekarri nuena. Orain, etxean geratzera behartuta gaudenon...\nZaldi eroa 447\nGasteiz gogor jo du pandemiak. Izan ere, Txagorritxuko ospitalea koronabirusaren foku garrantzitsuenetako bat izan zen, martxoaren hasieran. Ezinezkoa da hemen datuak aipatzea, egunez egun aldatzen direlako, baina kutsatutako erien artean,...\nEuskara praktikatzeko, birusik ez\nGainerako arlo guztiek bezala, AEKren Praktikatu zerbitzuak, mintzalagunei euskaraz jarduteko aukera ahalbidetzen dienak, nozitu du COVID-19ak eragindako egoera. Hori dela eta, aurrez aurreko jardunak eten egin ditu. Halere, zerbitzuaren leloak...\nEz ahaztu barnetegiko oroitzapen kutunenak!\nAurreko hilean kontatu genizuenez, AEK-k lehiaketa antolatu du barnetegian bizi izandako oroitzapenak oinarri hartuta. Parte hartzea erraza da: “Barnetegitik, zein da zure oroitzapenik maiteena?” galderari erantzun behar zaio, audio edo...\nIdatzi, eta irabazi motxila bat!\nAEK-k narrazio tailerra antolatu du ikasleak idaztera bultzatzeko, eta zozketa bat eginez emango dio amaiera. Izan ere, narrazio labur bat idatzi eta irakasleari bidaliz gero, hamar motxilaren zozketan parte hartuko...\nItxialdia arintzeko neurriak abiatu berritan, COVID-19ak eragindako triskantzak ez du etenik ikus-entzunezkoen arloan:...\nAktorea eta sortzailea Gustuko duzun filma? Hainbat, baina Chicago gustura ikusi nuen.Zuzendari bat? Quentin Tarantino....\nZuzendaria: Stanley Kubrick. Aktoreak: Kirk Douglas, George Macready, Adolph Menjou, Ralph Meeker, Wayne Morris, Joe...\nIgor Arzuagak Menditik jaitsi ginen (Gaztelupeko Hotsak) diskoa kaleratu du, aurreko diskoetako hainbat kantu beste...\nKaskoak jarriko banitu, hiru disko hauek entzungo nituzke gustura:Never Mind the Bollocks. Sex Pistols, 1977.Aitak...\nDantzalekuanSubsistak & The AggramondarrakPantx Records, 2020 Disko kutunen txoko honetan, ez zaigu gustatzen lan bat...\nKalean da ‘Zendabalitz’, XXI. Igartza sariaren irabazlea\nErika Elizarik eleberri korala idatzi du saria irabazita; Elkar argitaletxearen hitzetan (hark kaleratu du liburua), “nobela labur, fresko...\nHona nire liburu kutunen gaurko hirukoa (nahiz eta bihar, ziurrenera, izango diren beste hiru; etzi...\nNerea BaldaPamiela, 2019 C1 London hiria atzerritzat dugu gehienok, hots, gure herria ez den toki...\nUdaltop jardunaldia online egingo dute\nEzohiko moduan bada ere, maiatzaren 14an Udaltop Udaletako Euskara Zerbitzuen Topaketaren hamabigarren edizioa egingo da....\nGaixo larriak, hildakoak, denok pairatuko ditugun ondorio psikologikoak, osasun sistemaren kolapsoa, hezkuntzan eragindako kalteak, krisi ekonomikoa, familia eta bizilagunen arteko urteetarako haserre eta ezinikusiak... Koronabirusaren...\nItzaliko ez diren koloreak\nBizitzen ari garen egun grisok are gehiago ilundu zituen, iragan apirilaren 22an, Jose Luis Zumeta...\nEgoera berezian harrapatu du itxialdiak Elordui AEKidea, konfinamendu betean aita izan baita, bigarrenez. Ospitalekoak amaituta,...\nIruñean, langabezian bizi du itxialdia Khris Maansrik, baina geldirik ez: AEK-ko euskara eskolak etxean jasotzen...\nAzkarateko (Nafarroa Beherea) etxean bizi izaten ari da itxialdia Errekart, Garazi eta Baigorriko AEKren Gau...\nIrakasle lanek utzitako tarteak irakurketarako probestuz dabil Gallego marrazkilaria konfinamendu egunotan Errenteriako bere etxean, hain...\nHerri Urrats, Ibilaldia eta Araba Euskaraz, bertan behera COVID-19ak eragindako krisiaren ondorioz, udaberrian egitekoak ziren...\nIzotzaren urtzea, arkeologoen lagun Lurraren berotzea arazoa den arren, ondorio “onen” bat edo beste izan...\nBizikleta, kutsatzea ekiditeko COVID-19aren ondorioz egun indarrean dagoen konfinamendua amaitzen denean, bizikletak garrantzi handia izango...\nAurtengo Euskaraldia etxean hasi da Aurtengo udazkenean da egitekoa bigarren Euskaraldia, hizkuntza ohiturak aldatzea xede...\nErne koronabirusarekin, baita idaztean ere! Koronabirus, etxeratze agindu, berrogeialdi, COVID-19, immunitate, konfinamendu... Azken asteotan mundu...\nDuela 40 urte iritsi zen lehen euskalduna Everestera Maiatzaren 14an, 40 urte beteko dira Martin...\nKulturgintzan aritzen direnen kezka, sektorea kinka larrian delako Sektore ugari kolpatu ditu COVID-19aren krisiak. Zenbait...\nMallorcako Euskal Etxean, COVID-19a irudimena lantzeko bide Mallorcako Artea Euskal Etxeak lehiaketa antolatu du, euskaldunon...


EnzaiBot (eztabaida | ekarpenak)(r)en berrikusketa, ordua: 01:25, 20 apirila 2015\nHiru kontzejuen sorrera guztiz ezezaguna da, litekeena da Goi Erdi Aroan, XV. mendean, Somorrostro Haraneko zazpi kontzejuek bitan zatitzea, bakoitzak bere alkatea izanik. Harana gobernatzeko Uriosteko San Bernabe Ermitan biltzarrak egiten zituzten.\n1799 urtean, Somorrostro Haranako zazpi kontzejuak, Hiru Kontzejuak barne, Gernikako Batzarretara joan ziren, Bizkaiko antolamenduan parte hartuz.\n1805. urtean Hiru Kontzejuek banatu eta bakoitzak bere kontzeju osatu zuen. 1841ean, “Ley de Ayuntamientos del Reino” izeneko legea atera eta Hiru Kontzejuak kontzejuaren ordez udalerri bihurtu ziren. 1870ean egindako txosten baten bitartez ofizialki banatu ziren behin betiko.\nHori ez zen banaketa bakarra 1901ra arte "Santurce-Ortuella" izandako udalerria bitan zatitu baitzen: Santurtzi eta Ortuella.\nOrriaren azken aldaketa: 20 apirila 2015, 01:25.


2021-2022 ikasturterako DBHko onarpena - egibide.org\nEduki-erlazioa / 2021-2022 ikasturterako DBHko onarpena\nOndoren, 2021-2022 ikasturterako DBHko onarpen prozesuarekiko informazio guztia jakinarazten dizuegu. Aurrematrikula egiteko epea urtarrilaren 18tik 29ra bitartekoa da.\nAukerako irakasgaien lehentasuna\nAurrez aurreko eskaera edozein idazkaritzan (Aurrez aurre joateko, erreserbatu aldez AURREKO HITZORDUA)\nArriaga – Jesús Obrero\n. Astelehenik ostegunera: 08:00etatik 19:00etara\n. Ostiralero: 08:00etatik 15:00etara eta 16:00etatik 18:00etara\n. Astelehenik ostiralera: 08:30etatik 15:30etara\nARRIAGA (Pozoa z/g) 01003 Vitoria-Gasteiz Tfnoa. 945 010 110 arriaga@egibide.org\nJESÚS OBRERO (Francia, 32) 01002 Vitoria-Gasteiz Tfnoa. 945 000 333 jesusobrero@egibide.org\nNIEVES CANO (Nieves Cano, 10) 01006 Vitoria-Gasteiz Tfnoa. 945 010 130 nievescano@egibide.org\nIkasleak onartzeko eskola kontseiluak esleitutako puntu osagarria (oraindik ez dago)\nAte irekiko informazio-liburuxka\nIkusi ate irekiko informazio-liburuxka


Anatomia Patologikoko II. Biltzar Birtual Hispanoamerikanarra\nCatalá Anatomia Patologikoko II. Biltzar Birtual Hispanoamerikanarra\nZer da biltzar birtual bat?\nBilera zientifiko bat da, Interneten bidez egina. Azterlan zientifikoak Web orrietan argitaratzen dira. Parte hartzeko, orriok irakurri behar dituzu, eta, posta elektronikoz baliatuz, eztabaidatu autoreekin.\nZergatik egin Anatomia Patologikoko biltzar hau?\nInterneten zabalkunde handiak, Espainian Infoviarenak, ahalbidetu du gaur egun egotea informazio mota oro milaka jenderen eskuetan jartzeko modua. Ondo erabiliz gero, bide hori osagarri ideala izan daiteke ekintza konbentzionaletarako, gure kasuan, profesionalen bilerak egiteko. Izan ere, biltzar birtualek profesional kopuru mugagabe bati aukera ematen diote inforrnazioa, Internet edo Infoviaz, bidaltzeko eta jasotzeko.\nGure ustez, Medikuntzaren espezialitate honen jardueran, oro har, oinarrizkoa da irudiak interpretatzea. Hori horrela dela, gogoan izan behar da nolako aurrerapenak egiten ari diren irudi digitalizatuen fitxategiak sare informatikoaren bidez transmititzeko, aurrerapen horiek aukera ematen baitute gurea bezalako proiektu bat egiteko.\nHorregatik guztiagatik, biltzar birtual bat egitea erabaki dugu, eta helburu hauek betetzeko asmoz:\nespainolaz mintzatzen diren medikuei aukera ematea Interneten bidez informazio zientifikoa dohanik konpartitzeko\nelkarrengandik urrun daudela, interes zientifiko komunak dituzten profiesionalen arteko komunikazioari aukera ematea\nprestakuntza iraunkorra egiteko aukera gutxi duten patologoen prestakuntza bultzatzea eta horretarako tresna eskaintzea\nhorrelako proiektuak egiteko asmoa piztea Estatuko gainerako zientifíkoen artean\nGure instituzioak, Estatukoak nahiz tokikoak, sarearen bidez mundu zabalean ezagutzera ematea\nNork du parte hartzeko aukera?\nProfesional orok zabalik ditu Biltzarraren ateak, jatorrizko azterlan zientifikorik argitaratu nahi badu. Gaiak Anatomia Patologikoa, Zitologia eta Anatomia Patologikoari aplikatutako Biologia Molekularra dira.\nNola hartuko dut parte?\nAutorea izan zaitezke, komunikazioren bat aurkeztuz, edo parte hartzaile huts. Kasu guztietan, dohainik da inskribitzea. Oro har, autoreak Biltzarrera poster bat bidaltzen dutenak dira, parte hartzaile guztiek aztertzeko. Parte hartzaile huts direnek ez dute lan zientifikorik bidaltzen, baina parte har dezakete aurkeztutako lanak eztabaidatzen.\nNolakoa da egitaraua?\nBiltzarrak aldi bi ditu:\n- Biltzarraurrea. 1997ko urriaren 1998ko maiatzaren 31 bitartean. Aldi horretan epea zabalik dago inskripzioak egiteko, laburpenak eta lan osoak bidaltzeko. Bitarte horretan, onartutako laburpenak erakutsiko ditugu, parte hartzaile erregistratuek irakurtzeko aukera izan dezaten.\n- Biltzar irekiaren aidia. l998ko uztailaren 31 bitartean. Aldi horretan, parte hartzaileek lan guztiak irakurri eta autoreekin eztabaidatuko dituzte, baita hizlariek aurkeztutako gai monografikoak ere.\nZenbat ordaindu behar dut?\nEzer ere ez. Dohainik da, guztiz, Biltzar honetarako inskripzioa.\nZein da Biltzarreko hizkuntza ofiziala?\nLaguntzarik eskatzea daukat nire Web orriak egiteko?\nKomunikazio-eredu batzuk daude, nahi izanez gero, zeureak beraien arabera egiteko. Gainera, instrukzio batzuk prestatu ditugu zeure lana Interneten argitaratzeko modua izan dezazun. Instrukziootan Web orriak sortzeko informazioa duzu eskueran, eta plantila batzuk ere bai, horrela errezago egingo dituzu eta.\nHTML orria nola egiten den guztiz ezezaguna bada zuretzat, baduzu lana beste formato batean bidaltzako aukera.\nDena den, Antolakundeak, ahal duen neurrian, laguntza teknikoa emago die parte hartzaileei, aurkeztu nahi dituzten lanen Web orriak sortzeko. Horretarako, gurekin hitz egin; hona hemen helbidea:\nLibururik argitaratuko duzue laburpenekin?\nBai, hala da. Biltzarraren ondoren, CD bat bidaliko diegu autore guztiei, Biltzarraren edukiak edukiko dituena.\nBiltzarra amaituta, zenbat denbora egongo da nire lana Interneten erakutsita?\nBiltzarra amaitu ondoren, urtebetez egongo da Interneten kontsultatzeko, zeuk kontrakoa espreski agintzen ez badiguzu.\nInformazio gehiago nahi badut?\nBiltzar honen gainean informazio gehiago nahi baduzu, hitz egin gurekin:\nCon la colaboración de Osakidetza / Servicio vasco de salud.\nCon el soporte tècnico de Universidad de Castilla La Mancha\nÚltima actualización: 07 noviembre 1998 12:55


About: Armañongo natura parkea\nArmañongo natura parkea Karrantza eta Turtzioz arteko Armañon mendiak (854 m.) menderatzen duen 3.519 hektareako lurraldea da, horietatik 2.971 parkean bertan. Euskal Autonomia Erkidegoko bederatzigarren natura parkea da, Enkarterrin kokaturikoa Eusko Jaurlaritzak 2006ko irailaren 19an izendatu zuen natura parke. Bizkaiko Foru Aldundiak parkea kudeatzen du.\nArmañongo natura parkea Karrantza eta Turtzioz arteko Armañon mendiak (854 m.) menderatzen duen 3.519 hektareako lurraldea da, horietatik 2.971 parkean bertan. Euskal Autonomia Erkidegoko bederatzigarren natura parkea da, Enkarterrin kokaturikoa Eusko Jaurlaritzak 2006ko irailaren 19an izendatu zuen natura parke. Bizkaiko Foru Aldundiak parkea kudeatzen du. (eu)\nArmañongo natura parkea (eu)\nwikidata:Armañongo natura parkea\ndbpedia-es:Armañongo natura parkea\ndbpedia-wikidata:Armañongo natura parkea